url: =TLAXCALA : Wid yenγan yessekf ad ttwaṭṭfen\nWid yenγan yessekf ad ttwaṭṭfen\nAUTHOR: Sγur: Khalid AMAYREH خالد العمايرة\nSeg melmi <?xml:namespace prefix = st1 ns = "urn:schemas-microsoft-com:office:smarttags" />kan, London tessuffeγ-d lewkala i lmend n tuṭṭfa n Tneγlaft tisṛayilit taqburt n Tγawsiwin n beṛṛa, Tzipi Livni, yerna aya ur deg lbaṭel. <?xml:namespace prefix = o ns = "urn:schemas-microsoft-com:office:office" />\nTameṭṭut-a akked sin yemḍebbren isṛayiliyen niḍen, Ehud Olmert ed Ehud Barak, d nitni ay d imḍebbren n unabaḍ (lḥukuma) isṛayili ay yekfan lameṛ yerna ḍefren assenger n yimezdaγen n Γezza ilindi lawan-a.\nLivni tella seg yemḍebbren imeqranen deg ṛṛay-a n tmenγiwt n Yiγezzawiyen, yerna teqdec d timḍebbert deg usseddu n tnegzart-a (massacre) seg tazwara arma d taggara.\nUr neḥwaj ad d-nesmekti ṛṛay n Livni akked win n yemḍebbren niḍen yettekkan deg tenγi-a d win yessawḍen γer tmattant n wugar n 1440 n medden, gar-asen aṭas n yigerdan ur ngi kra n ddenb, d wid yemmuten s tleffuγin (lbumbat) ay d-yeγlin fell-asen ama seg yigenni, ama seg lberr, ama seg yilel (lebḥeṛ). Tanegzart-a (massacre) tegla-d daγen s lεaṛ ameqran n uhuddu n umur ameqran seg tdumṣ̣uka taγarimt (infrastructure civile) n Γezza, d win aydeg ddan yigiman (luluf) n yexxamen, timesgidiwin ed waṣ̣uken izuyaz (édifices publics) seg yal ṣ̣ṣ̣enf.\nTameṭṭut-a timceṛṛit taciṭanit teẓra yerna tεemmed γef wayen tga. Tella teẓra iserdasen isṛayiliyen (icuban iγallen inaziyen n SS) llan neγγen igerdan deg yirebbiyen n tyemmatin-nsen, snegren tiwaculin s lekmal-nsent, d tiwaculin ay ixelεen yerna llant ffrent deg yibeṛṛaken-nsent n yezruzaγ (réfugiées) neγ deg yimukan niḍen aydeg εerḍen ad ḥudden iman-nsen seg tmattant.\nLivni tella tettḍafar lεar-nni n uhuddu ed tmenγiwt n Γezza deg tilibizyu. Tuddsiwin (organisations) n yizerfan n wemdan, gar-asent tella ula d tuddsa tisṛayilit n B’tselem, εeyynent-as γef yiserdasen isṛayiliyen ara ineγγen iγarimen (civils) s tmeεmada. Maca nettat tesmenyaf ad tesεuẓẓeg γef wayen ay ẓran akk medden.\nAγerya ad tekf lameṛ akken ad ḥebsen timen’viwt-a, nettat teqdec akken ad tesseddu tazniwt (propagande) tisṛayilit, dγa terra-d ḍḍelm γef wid-nni yemmuten yerna tetthem amussu n Ḥamas s usseqdec n yemdanen akken ad iḥudd iman-nnes.\nTtbut ara d-yessknen attekki n tmeṭṭut-a timceṛṛit deg tucmitin-a d ayen yeggten. Yuγ lḥal, tameṭṭut-a d tamtilt n Adolph Hitler. Ifassen-nnes ccuṛen d idammen n yigerdan ed yergazen ed tlawin ur ngi kra n ddenb.\nLivni tezmer ad tesεu lḥeṛma tadiplumatit, maca lḥeṛma tadiplumatit ur tekfi ttesriḥ i bab-nnes akken ad ineγ igerdan war ṛṛeḥma akken ay tga Livni 12 wayyuren aya.\nD ayen yesseḥzanen mi ara nẓer anabaḍ (lḥukuma) abriṭani ur tt-yefri ed yiman-nnes yerna ikukra ad as-yini i Isṛayil ed yemḍebbren-nnes ur d-kkin sennig n lqanun n lejnas wala lqanun abriṭani, yerna yessekf ad ttuḥasben.\nTagelda Yeddukklen ur yessekf ad teεfes lqanun-nnes i wakken ad teṣ̣ṣ̣er iniγi n wemgaru (criminal de guerre), win yesnegren igduden yerna yegla ula s yigerdan.\nTimenγiwt d timenγiwt, akken yebγu yili ddin n win ay tt-igan. Ẓriγ llan kra n leḥsabat idiplumatiyen ed yisertiyen ay iḥeṛsen anabaḍ (lḥukuma) abriṭani akken ad inadi tifrat ay yes ara isaεef Isṛayil.\nD acu kan, asaεef, akken neẓra akk, d ayen ara as-igen ifadden i Isṛayil akken ad ternu ad teg ugar n tenγa (crimes) ay yes ara tessenger Ifalesṭiniyen ed yiγerfan (ccuεub) niḍen uḍεifen n Wegmuḍ Alemmas. Yuγ lḥal, timenγiwt ur nettuεaqeb tetteg ifadden i umenγay.\nMaca anabaḍ (lḥukuma) abriṭani d adafeε ay idufeε γef tikli tanazit n Isṛayil ay yenγan agdud deg Γezza, yerna, γef wakken d-nnan kra n yisalan, ula d Aneγlaf abriṭani n Tγawsiwin n beṛṛa, David Milliband, yenna-d lewkala-a n tuṭṭfa n Tzipi Livni “ur tettwaqbal”. D aya ay izemren ad yessiweḍ anabaḍ-a γer tegnit iweεṛen.\nTamezwarut, yessekf γef unabaḍ (lḥukuma) abriṭani ad d-yekf ttbut aydeg ur nelli ccek ara yessizedgen Isṛayil seg ttehma n tenγa n wemgaru (crimes de guerre) ed tenγa mgal talsa (crimes contre l’humanité). Yuγ lḥal, ad yewεeṛ fell-as waya mi ara nẓer deg 21-nni n wussan n tmenγiwt ed uhuddu n Γezza, Isṛayiliyen sqedcen imrigen (leslaḥat) n tmattant, gar-asen ad d-nebder afusfuṛ amellal, timeẓdiyin n tseddi (missiles de precision) ed tleffuγin (lbumbat) yettwanhaṛen s laser. Anect-a akk sqedcen-t mgal yimezdaγen n Γezza ur nesεi acemma akken ad ḥudden iman-nsen.\nD acu kan, γas ma yella anabaḍ abriṭani ad d-yini aya ur yelli d tinγi (crime), yiwen ur yezmir ad yekf azal i wanect-a imi taseqqamut n tsestant (enquête) n Yeγlanen Yeddukklen (Nations Unies) n lqaḍi Richard Goldstone testeεṛef yerna tenna-d ayen tga Isṛayil deg Dujembeṛ ed Yennayer [2008-2009] d tinγa n wemgaru (crimes de guerres) yerna d tinγa mgal talsa (crimes contre l’humanité).\nMaca γas ma yella anabaḍ (lḥukuma) yeqbel aṛabul n Goldstone, mazal-it yugi ad yejj ccṛeε abriṭani ad icaṛeε tameṭṭut-a taciṭanit imi ay yesεa kra n leḥsabat idiplumatiyen ed yisertiyen, dγa s waya, anabaḍ abriṭani yessken-d amek ay iga meḥyaf akked Isṛayil ed wamek ay yeεfes γef lqanun abriṭani s lekmal-nnes.\nYuγ lḥal, taγdemt (justice) ay yettεaqaben kra deg lweqt aydeg tejja kra niḍen ad gen ayen ay asen-yehwan ur telli d taγdemt.\nΓef waya, anabaḍ (lḥukuma) abriṭani ur yessekf ad yagad seg wenbac n Yisṛayiliyen neγ seg tuggziwin-nsen (menaces). Ass-a, Isṛayil teggul ur tettajja Tagelda Yeddukklen ad tettekki deg wayen umi semman “akala (processus) n talwit” lemmer ad ttwaṭṭfen yiniγiyen n wemgaru (criminels de guerre) ibriṭaniyen neγ ad ttucaṛεen deg yexxamen n ccṛeε ibriṭaniyen.\nAss-a, Tagelda Yeddukklen ur yessekf ad tejj Isṛayil ad tt-tenbec. Yuγ lḥal, Isṛayil d Awanak iniγi (Etat criminel) yerna d win ay d-yennulfan ed mazal-it yedder ala s tmenγiwt n medden, s ussizdeg itni (épuration ethnique), s tukerḍa n wakal ed lekdubat.\nAd d-iniγ awal aneggaru i yiserdasen-nni ur nettwassen ara iqeddcen i lmend n weḍfar ed wekcaf n yiniγiyen n wemgaru (criminels de guerre) isṛayiliyen: d kenwi ay d ttawil ay yesseqdac Ṛebbi akken ad ẓren yiniγiyen-a idammen n wid-nni yettwanγan deg lbaṭel sεan azal.\nIhi ḍefrem-ten anda ma ddan, qaqrem-ten, sḥeṛsem fell-asen deg yal amkan yerna qedcem i wakken ad ttwaṭṭfen yerna ad ttwaḥebsen.\nD aya ay aγ-ttalasen yigerdan-nni yemmuten deg lbaṭel, wid-nni ay yettwamḥan war ṛṛeḥma s ufus n Yinaziyen n wass-a. S waya ay nezmer ad asen-d-nessiγ taγdemt (justice) i nitni ed twaculin-nsen. Nexdeε-iten asmi ay llan ddren imi ur nessaweḍ ad ten-nḥudd seg Yinaziyen n wass-a. D acu kan, ur yessekf ad nεawed ad ten-nexdeε ed ad ten-neḥṛem seg teγdemt aydeg ttalasen, γas mmuten.\nTaγbalut: Palestine Think Tank-Get the war criminals arrested now\nAmagrad aneṣ̣li yeffeγ-d deg 16 Dujembeṛ 2009\nURL n umagrad-a deg Tlaxcala: http://www.tlaxcala.es/pp.asp?lg=ot&reference=9775\nTHE LAND OF CANAAN : 18/01/2010\ntlaxcala@tlaxcala.es PARIS TIME 4:49


timestamp: atn

url: =Amsterdam Center for Health Communication | A3awen di (lmachakil) nefsiya – Emotionele ondersteuning\nA3awen di (lmachakil) nefsiya – Emotionele ondersteuning\nThzemmad atesaqsid iseqsithen’a iwodhbib nigh i fermera bach atesnedh ktar kh’lkhadamat izemman adhi3awnen dhi nafsiya ‘nech nigh ’nem. Thzemmad rekhou atikhdhadh iseqsithen ithekhsedh:\nZemmagh adsiwregh ak chanidjen khaass, days tiqa, kh lmachakil nafsiya ino?\nDini chen ldjam3iyat nigh lkhadamat iday ghay3awnen nech ‘d familia ino?\nZemmagh adsiwregh kh lmachakil ino ak chen’idjen ghas awar nigh thaqafa mechnaw nech?\nMich ghagegh adet3amlegh ak min itbeddaren, nigh ghaybedren, di ldjism ino, zi rehracha nigh zi l3iladja?


url: =FashionBeautyExperts ClubEntertainmentLove & SexParentingSoapsQuizzesWomen In FocusHealth & FitnessFood & DrinkHoroscopesForumAlbums\tFashion NewsStreet StyleFashion DesignerAccessoriesFashion Albums\tGivenchy Paris Fashion Week a/w catwalk photos 2011\nHome / Fashion / Givenchy Paris Fashion Week a/w catwalk photos 2011\tGivenchy Paris Fashion Week a/w catwalk photos 2011\npictures 15539 visits\tUse the left and right arrows on your keyboard to navigate the album 1234567\t31 . Givenchy Paris Fashion Week a/w catwalk photos 2011\n32 . Givenchy Paris Fashion Week a/w catwalk photos 2011\n33 . Givenchy Paris Fashion Week a/w catwalk photos 2011\n34 . Givenchy Paris Fashion Week a/w catwalk photos 2011\n35 . Givenchy Paris Fashion Week a/w catwalk photos 2011\n36 . Givenchy Paris Fashion Week a/w catwalk photos 2011\n37 . Givenchy Paris Fashion Week a/w catwalk photos 2011\n38 . Givenchy Paris Fashion Week a/w catwalk photos 2011\n39 . Givenchy Paris Fashion Week a/w catwalk photos 2011\n40 . Givenchy Paris Fashion Week a/w catwalk photos 2011\n41 . Givenchy Paris Fashion Week a/w catwalk photos 2011\n42 . Givenchy Paris Fashion Week a/w catwalk photos 2011\n43 . Givenchy Paris Fashion Week a/w catwalk photos 2011\n44 . Givenchy Paris Fashion Week a/w catwalk photos 2011\n45 . Givenchy Paris Fashion Week a/w catwalk photos 2011


url: =Awehhin Yuh enna 18 - Holy Bible [Kabyle Bible 2001]\nAwehhin Yuh enna 18\nDeffir wayagi walaɣ lmelk nniḍen i d-yusan seg igenni, yesɛa lḥekma tameqqrant, ddunit meṛṛa tfeǧǧeǧ s tmanegt-is.\nIɛeggeḍ s ṣṣut ɛlayen yenna : Teɣli ! Teɣli temdint-nni tameqqrant n Babilun ! Tuɣal ț-țamezduɣt n ccwaṭen, d amkan anda țnejmaɛen leṛwaḥ imeɛfan, anda xeddmen leɛcuc-nsen leṭyuṛ iɛefnen.\nAxaṭer tewwi leǧnas meṛṛa ɣer leǧhel s yir tikli-ines, igelliden n ddunit jehlen yid-es, wid yețțaɣen znuzun uɣalen d imeṛkantiyen s sselɛa ifazen i s-znuzun.\nSliɣ i yiwet taɣect i d-yekkan seg igenni teqqaṛ : Effɣet seg-s ay agdud-iw, iwakken ur tɣellim ara di ddnub-is, iwakken ur kkun-id-țawḍent ara lmuṣibat ara d-yeɣlin fell-as.\nAxaṭer ddnubat-is ɛeddan tilas wwḍen ɣer igenni, amek ara yețțu Sidi Ṛebbi lbaṭel i texdem.\nXedmet as akken i wen-txeddem, ɛețțbet-eț akteṛ wayen i kkun-tɛețțeb, taqbuct nni n lemṛaṛ i tessew i wiyaḍ, ɛemmṛet-as-ț d lemṛaṛ yugaren win tessew nețțat.\nAkken tefka i yiman-is ccan, tɛac di lerbaḥ, ara s-tesseṛwum leɛtab d leḥzen, axaṭer teqqaṛ : Aql-iyi am ugellid, ur lliɣ ț-țaǧǧalt, ur țissineɣ leḥzen.\nDaymi, deg yiwen wass ara d-ɣlint fell-as lmuṣibat : lmut, leḥzen, laẓ akk-d tmes ara ț-yeččen. Axaṭer d Sidi Ṛebbi Bab n tezmert i ț-iɛuqben.\nIgelliden n ddunit meṛṛa i gɛacen deg-s di zzhu d zzna, ad țrun, ad meǧden fell-as, m'ara walin dexxan i gețțalin si tmes iceɛlen deg-s.\nImi uggaden a ten-taweḍ txeṣṣart, bedden mebɛid qqaṛen : A tawaɣit-im, a tawaɣit-im a tamdint n Babilun, tamdint tameqqrant yesɛan tazmert, deg yiwet n ssaɛa kan yeɣli-d fell-am lɛiqab.\nWid yețțaɣen znuzun ad ilin di leḥzen ameqqran ad țrun, axaṭer ulac win ara yaɣen sselɛa-nsen,\nsselɛa-nni n ddheb d lfeṭṭa, idɣaɣen ɣlayen d iɛeqcan, lkețțan n lfina akk-d lkețțan azeggaɣ d leḥrir, sselɛa n yal asɣaṛ i d-yețțaken rriḥa taẓiḍant, leḥwayeǧ akk ineǧṛen s wacciwen n lfil, s wesɣaṛ ɣlayen d wayen yețwaxedmen s nnḥas d wuzzal akk-d eṛxem ;\nA tamdint n Babilun, ayen akken tețmenniḍ iṛuḥ-am ibɛed fell-am, lerbaḥ-im d wayen akk mucaɛen ɣuṛ-em, ṛuḥen-am ur tețțuɣaleḍ ara a ten-tafeḍ.\nWid yețțaɣen znuzun leḥwayeǧ di temdint-agi yuɣalen d imeṛkantiyen, ad qqimen mebɛid ad aggaden a ten-taweḍ twaɣit, ad țrun, ad ilin di leḥzen ;\nad inin : A tawaɣit ! A tawaɣit ! Tamdint nni yellan am tmeṭṭut yețlusun lkețțan eṛqiqen d llebsa tazeggaɣt ifazen, yețɛelliqen iɛeqcan ɣlayen, idɣaɣen n lyaman n mkul ṣṣenf akk-d ddheb,\ndeg yiwet n ssaɛa kan, kullec yuɣal d iɣed ! Lqebṭanat n lbabuṛat d ixeddamen nsen, ibeḥṛiyen akk-d wid yețsafaṛen di lebḥuṛ ɣer tmurt-nni qqimen mebɛid,\nțɛeggiḍen mi walan dexxan n tmes yeččan tamdint-nni, qqaṛen : Anta tamdint yecban tamdint agi ?\nBdan ṭeggiṛen aɣebbaṛ ɣef yiqeṛṛay-nsen, țrun țmeǧǧiden, țɛeggiḍen qqaṛen : A tawaɣit-im ! A tawaɣit-im a tamdint tameqqrant, isrebḥen wid akk yesɛan lbabuṛat di lebḥur, deg yiwet teswiɛt kan tnegreḍ tuɣaleḍ d iɣed.\nA wid yextaṛ Sidi Ṛebbi, a wid i d-iceggeɛ ad beccṛen awal-is, a lenbiya, ay igenwan, ilit di lfeṛḥ ɣef wayen yedṛan yid-es, axaṭer Sidi Ṛebbi iɛuqeb-iț ɣef wayen i wen texdem.\nImiren yiwen lmelk yesɛan tazmert tameqqrant, yeddem-ed tablaṭ annect n uɣaṛef n tsirt, iḍeggeṛ-iț ɣer lebḥeṛ yenna : Akka ara tețțuḍeggeṛ temdint tameqqrant n Babilun, ur tețțuɣal a d-tban ;\nur nețțuɣal a nsel i ṣṣut n wid yekkaten snitra d wid i gcennun akk-d wid yekkaten ajewwaq d lbuq. Ur d-yețɣimi deg-em ṣṣaneɛ, ur nețțɣal a nsel i iɣuṛaf n tessirt.\nUr tețțuɣal a d-tban deg-em tafat, ur nețțuɣal a nsel i taɣect n yesli ț-țeslit. Aț-țwaɛaqbeḍ a tamdint n Babilun imi imestujaṛ-im, d nutni i gellan d imeqqranen di ddunit ; leǧnas meṛṛa țwaxedɛen s ssḥur i txeddmeḍ ;\naxaṭer deg-em i yuzzlen idammen n lenbiya d wid yextaṛ Sidi Ṛebbi akk-d wid meṛṛa yemmezlen di ddunit.


url: =D acu i d-sukksen i Teqbaylit? - Tamurt | Isallen n tmurt\nAsnubeg Ulac D acu i d-sukksen i Teqbaylit?\n12 Tuber 2011\nDi turda-w nekki win yettkukrun tidett, win inekren tilawt, d aṭṭan i yuḍen! Yuḍen deg yixef-is, am win yezdeɣ qawsas deg yiɣsan-is.\nS umeslay, ur ǧǧin kra, senqaden kra yeqnen ɣer tutlayt n teqbaylit. Ayaḍra, ma yella wacu i gan i wakken ad sḥirbeben ɣef teqbaylit-agi?\nTiririt ur tewɛir ara, ur telli d tufirt. Ammer kan ad nerzu ɣer tmurt n Yiqbayliyen, ad nwali anda tṣaweḍ taluft n uselmed n Teqbaylit neɣ Tamaziɣt s umata. Ur nettibɛid ara ɣef Bgayet, Tizi wezzu neɣ Tubirett. Win ara y-nadin deg uɣerbaz ad d-yerr ul-is d amejruḥ. Amek ṣṣawḍen imeṣwaḍen n tutlayin-nniḍen ad asen-inin i yiselmaden-nnsen, ad fernen akud i asen-iwulmen wa ad ǧǧen tamaziɣt, ma yella yeggra-d wakud.\nUla d inemhal n iɣerbazen qqaren i yiselmaden-nnsen ad ǧǧen tamaziɣt d taneggarut. Amek ur treffuḍ ara, ma ar-ad ttẓreḍ d akken taqbaylit tuɣal d tarbibt n tutlayin-nniḍen. S kra n win ara yeslen ad yewhem. Lḥaṣun, ulac win ar-ay-ḥunnen fell-as, wa iɛemmed wa yessusem. Ad as-tinniḍ ur walan ara lbaṭel tettidir teqbaylit di tmurt-is. Ass-a, yal yiwen ihedder ɣef yir tagnitt tettidir teqbaylit, ur teɛǧib ula d yiwen, maca anwa ara d-ineṭqen. Yezmer ad tefru temsalt n Wudayen akked Waɛraben, ur tferru temsalt n teqbaylit. Ataya anda terwi!\nNezra ak ɣef ittnadin meṛṛa widak-agi, neẓra acuɣef dduklen afus deg ufus akken ad nɣen tameslayt n Ccix Muḥend, tutlayt-nneɣ tanaṣlit. Tuttra-inu d-tayi: Ayɣer ur ḥemlen ara taqbaylit? Taqbaylit tuɣal-asen d acengu, d aṭan! Di tidett, lumuṛ lḥan mxalfa, imḍebbren ẓran d acu i xeddmen.\nS tidett, beddlen-as udem wid tecɣeb taluft, tban-d. D acu kan kra n iseggasen mbeɛd, yuɣal wasif ɣer lḥed-is, amzun akken ur d-yeḍri ucemma. Ad as-tinniḍ d ttaṛ i d-rran wid ittyugin. Tenneqlab teswiɛt, yuɣal uqelmun s iḍarren: Tamaziɣt ar tura d tarbibt. Yeffeɣ yidim n wid yeɣlin d abandu! Nutni yettɣilen selken, ttun d acu-ten, ttun taqbaylit-nnsen. Aqlaɣ ad ten-id nesmektay, neqqel-asen d lemri i wid ur nḥemmel ara iman-nnsen. Ayagi, d asendef deg-sen!\nPrevious articleBgayet: Imawlan n ttawilat n uṣiweḍ ugin ad xedmen\nNext articleSsuq Letnin ( Bgayet ): Imezdaɣ belɛen abrid\nIẓerriwen 22 Dujember 2018 At 9h59\nTidett qariḥet i wid qemcenṭ wallen. Wa yaεggez, wa yestahza, wa yugad, llan wiyaḍ qaren tuεar tira s teqvaylit, dɣa llan seg ineggura yagi taḍṣa, fernen tafransist di tira af teqvaylit a nutni ur ẓwiren ara di tefransist (yarnu qaren tuεar teqvaylit) dayen yellan seg wid snaɣ, d acu kan nekk segza-yaɣ-asen bli ula d nekk ur sinaɣ ara tafransist. Akken acḥal n ṭikkal yezrin s tira ama di skype neɣ facebook, sms neɣ inzan di email, uɣalen (mačči akk) εarḍen tira s teqvaylit.\nẒriɣ aḍriṣ agi yemeslay-d ɣef tira d uselmed n tutlayt-nneɣ deg uɣarvaz n « Tmurt-is ».\ns ɣur Iẓerriwen.\nmuḥend 22 Dujember 2018 At 10h03\nazul, asmi akken ulac-itt deg iγerbazen qqaren-iyi-d akk, ahya alammer tella, meqqar a tt-γren warraw-nneγ, tura imi tella a tt-γren, ur ten-id-ceggiεen ara, i d-yenna yiwen uselmad n tmaziγt.\nMa d Leqbayel n tefransist ulamma εeggzen i tira-s maca ttḥunun cwiṭ fell-as, tuḍen icc-is deg wid yemmalen ar tutlayt n laxert, widak dayen sskecmen-asen tugdi ar wallaγ, qqaren akk ad nexdem i laxert, imi ddunit ur tettdum ara,\nmuḥend 22 Dujember 2018 At 9h59\nanwa i d-igan isuḍaf swayes tleḥḥu tmaziγt ass-a? annaγ d adabu-nni n zik i tt-ikerhen,i tt-ineqqen, d winna i mazal ar tura, ma tella ass-a tban-d medden akk walan-tt, armi nuḍhen fell-as imeγnasen, armi fkan tirwiḥin-nsen d asfel, maca tamaziγt teqqim s tsertit-nni n wid i s-yettbuddun tamettant, imi mačči ger ifassen n wid i tt-iḥemmlen i d-teggra, attan tezga ger ifassen udabu yellan nnig n tza d kkuzan iseggasen yekkat ad ibeddel tutlayt tanaslit n tmurt s tin i d-wwin anda nniḍen,\nIẓerriwen 12 Tuber 2011 At 12h59\nmuḥend 13 Tuber 2011 At 15h28\nmuḥend 12 Tuber 2011 At 14h21\nilelli 14 Tuber 2011 At 17h53\nD Iqbayliyen s timad-nnsen ara yessuɣen ad ttuɣal tutlayt n Tmaziɣt d tutlayt tamezwarut deg uɣerbaz, bɣiɣ ad d-iniɣ mḥettem( obligatoire ). Mačči d tutlayt n zyada, akken yebɣa unelmad. D aya i yeǧǧan inelmaden ur sefkin ara azal i tutlayt-nnsen.\nsamiber 22 Dujember 2018 At 9h59\nAy akka qqaṛen-d ad sseɣren tamaziɣt g Leezzayer meṛṛa d lmuḥal ad ssawṭen ɣer kra. Tella yiwet n tilawt ilaq tt-qeblen meṛṛa, acku imaziɣen nniḍen ur d-cqin ara yak di tutlayt-a, ala leqbayel i yesseḥbobiren, weyyaṭ d taεrabt i sen-iεeǧben, ihi yewwi-d a ɣ-anfen a nesɣer taqbaylit kan di tmurt n leqbayel, meεna bac ad d-yili wannect-a ala timanit i d-tifrat!\nulaxart 22 Dujember 2018 At 9h59\nlhasulin,a yatma! attwaligh iqur uqaru n wan , tadra amakan yiwan i-dissapuan spaggiti iynavgawan di tmaghra laqvayal, izmiran ara ataccan madan baghir lamziya! arut sa tfinagh a xatar tashal nagh arut taqvaylit sa shala mbaghir ti kaskidhin, tibiridhin, ti cucal, iwar attaqladh imdanan mali lssan ti cucal a kk ttqalmunin! qval adissin aami ilaq adissinagh vava, taqvaylith aqval tamazight ighdipu lhal.\nlvghi bulikk, macci madan okk! macci yak lghaci san cfayat na danfil.\nsamiber 26 Unbir 2011 At 0h20\nulaxart 26 Unbir 2011 At 15h38\nilelli 22 Dujember 2018 At 9h59


url: ="FELFLA" : Tamεayt s teqbaylit sγur Σebdelḥamid Baḥfir > Imyura > Tadbelt Imagraden\n"FELFLA" : Tamεayt s teqbaylit sγur Σebdelḥamid Baḥfir\n(Tamεayt s teqbaylit)\nAyen ara d-nini γef taddart-ayi icuba ayen yellan deg tudrin i s-d-yezzin. Ulamma γas, yal taddart tettwassen s kra i tesεa, yella wayen ara tt-iferzen γef tid-nniṭen.\nAmezruy n Σeccabu ulac win i t-yessnen akken ilaq, qqaren-d kan d adrum n at Maẓa i d imenza n taddart. Di tazwra-nsen llan ttidiren di taddart n Yizzexnin, ssyen ffγen-d kra seg-sen, ruḥen zedγen yiwen weḥriq i wumi qqaren Aεeccabu. Anamek n wawal Uεeccabu d agerbi neγ d taxxamt i d-yezgan berra i taddart, d tin ibedden s yesγaren neγ s uγalim3... Degmi zedγen din, rnan-d γur-sen imezdaγ-nniṭen, d ayen i d-yessawṭen a d-rnun ixxamen, armi meqqret teqqel d taddart.\nDi tallit-nni n zik, asmi akken ttwazedγent tudrin n tmazγa, yeṭṭuqqet ccwal gar leεruc d yedrumen, d ayen i ten-yessawaṭen tikkwal ar ṭṭrad akk d umennuγ.\nImezdaγ Uεeccabu segmi ẓran iman-nsen deg drus yid-sen ur ṭṭuqqten ara deg waṭas , msefhamen ad gen nnuba, ad εassen taddart-nsen seg wid i ten-yettxatalen. Qqimen akken acḥal ur γfilen af tεessast; iεdawen-nsen, imi ten-walan bedden afus deg ufus kukran-ten, ur zmiren a ten-nnaγen.\nArmi d yiwen wass, wissen amek, ffγen yergazen d tirni ar iḥerqan-nsen, ur ğğin ula d yiwen deg taddart d aεessas. Yekker-d yiwen wemγar yenna-yasent i tlawin ad ilint i lmendad n tadddart ssya d asawen, d nutenti ara iεassen; Yessuter deg-sent ad alint nnig yexxamen-nsent ad εassent ssyen wid ara ikecmen, ma yella wayen i ẓrant, ad-ceεlent tiqebbiṭin n lḥelfa akken ma llant, i wakken a tent-id-ẓren yergazen-nsent si lebεid.\nAnnect-a yakk ur yeffir γef wid i sen-d-yellan d icenga, ğğan-ten akken acḥal ur ten-id-εnin, εussen-ten agemmaṭ, asmi ten-id-ẓran γeflen dayen ttun iman-nsen, kecmen-asen-d γer taddart, sserγen-asen ixxamen, ddmen-asen akk ayen yellan din, rewlen. Irgazen mi ẓran timess tecεel, uzzlen ar taddart ma yella kra a t-id-xedmen. Akken i d-wwṭen ar wemṭiq ayen yellan yakk din ufan-t yeqqel d iγed. Kkren ddmen tiwaculin-nsen seg widak i d-ufan mazal ddren, guğğen ssyen. Yeqqim-d wemṭiq-nni ar tura ssawalen-as —Aεccabu Yexlan: — Ruḥen ğğan ixxamen-nsen, d iḥerqan-nsen rewlen si taddart i ten-d-yessekren, zegren agammaṭ, rsen af yiwen wedrar yellan d teẓgi, rẓan-t sbedden taddart- nniṭen, rnan semman-as Aεecabu af tmezwarut; Taddart-ayi d tin i nessen tura.\n----------- Asnemmer --------------\nAd snemmreγ aṭas amidi-w 4 mass Maẓa Buεlam i yi-d-yemlan tamεayt-ayi, ur tettuγ ara daγen imeddukkal n tidukkla n Numidya, wid i yi-d-yefkan afus n tallalt-nwen yakk ay imeddukal.\nTella yiwet teqcict deg yiwet taddart, d tin yettwassnen s zzin d tḥerci i s-d-yefka Rebbi, taqcict-ayi tcuba tajeğğigt tecbeḥ mačči d kra; udem-is, d win yettfeğğiğen am lefnar. S teḥnakin-is d tizeggaγin, taṭṭucin10 d tizerqaqin, d ucekkuḥ-is5 awraγ alammi d ammas, tessker-d tismin deg tjiratin. Tizzyiwin-is tid i tt-yessnen, lemmer ad afent ahat ur tettidir gar-asent, tezdeγ-itent tismin mi ara tbedd zzat-sent6, tettarra fell-asent tili s zzin d lqedd i s-d-yefka uxellaq. D ayen i tent- yeğğan deg uεewwiq, taggara nnant awal-nsent, msefhament fell-as akken ur tettili: Taqcict-ayi tucbiḥt d tin i wumi qqaren Felfla.\nYiwen wass deg wussan unebdu, af tmeddit n wass, Felfla tessejba-d af ṭṭaq ad tebbuḥru; atenta εeddant kra n teqcicin ssyen, ssekrent zzhir s leεyaṭ d ccna. Akken kan i d-wwṭent zzat n tmezduγt-is, rnant ẓrant-tt-id af ṭṭaq, dγa yexreb-asent rray, yeεreq-asent ula d aqeṣṣer-nni i llant ttqeṣṣirent. Yal tikkelt mi ara tt-id-ẓrent akka i sent-tṭerru, amek ara s-xedment tura i Felfla-ayi i sent-yessxerben aẓeṭṭa? Ilaq a s-d-afent ttawil, ur bγint ara a tt-id-ẓrent din! Σeddant imiren ssyen, ssersent i waṭṭucen-nsent am wakken ur tt-ẓrint, fukkent abrid-nsent: Maεna ddγel d tismin yettban deg waṭṭucen-nsent, lemmer ad afent… Cwiṭ akka mmeslayent deg way gar-asent, nnant-as: - Taqcit-ayi tura, skud tella da gar-anteγ, nekkenti ulac fell-aγ tameslayt, ilaq-anteγ a tt-nekkes! Ilaq-anteγ... dγa din, yal ta deg-sent d acu tenna;\nTizzyiwin-is, tid i-tt-yessnen d nnger i s-d-ssarament, lemmer ad afent ur tettidir\nTekker-d yiwet tmeεlalt gar-asent, yiwet tbelεariwt yettwassnen s tḥila-s am settut tenna-yasent :\n--I lemmer a tt-nawi yid-nteγ ar lγaba, acu ara d-tinimt?\nTemmeslay-d tis-snat, tenna-d:\n--Ih s tidet, a tt-neğğ kan din a tt-ččen lewḥuc!\nTerna-d tis-tlata tenna-d:\nAkka ara s-nexdem, ad netthenni seg-s !\nAkken i d-mmeslayent, akken i teṭra, kra n wussan kan wembeεd tadyant-nni, rrant ar γur-s εerṭent-tt-id iwakken ad teddu yid-sent ar lγaba a d-zedment isγaren, nnant-as: Azul a tucbiḥt, a tin yifen yakk tiqcicin, ur tuklaleṭ ara ad teqqimeṭ iman-im, yya ma tebγiṭ ad tekkseṭ af wul-im, ad tedduṭ yid-nteγ ad ires lxaṭer-im, ad teẓreṭ lγaba yessedhacen, amkan umerreḥ, n ccna akk d ccṭeḥ, ad-teẓreṭ igṭaṭ leεmer teẓriṭ, ad teẓreṭ ttjur d igenni amek i d-ttemlilin, tiεwinin n waman yettregrigen, lqaεa yessan d ijeğğigen, a wi m-yeḥkan a weltma Felfla, a wi m-yeḥkan, yettγiṭ win ur ten-yeẓran .\nTekker Felfla s nniya-s teṭfer-itent truḥ, wwint-tt yid-sent ur teẓri d acu i tt-yettrajun, ttedu alammi i tt-ssawṭent ar lγaba-nni yessedhacen, d amṭiq ibeεden af taddart-is d wexxam imawlan-is, d amṭiq ur tessin leεmer t-teẓri, d ayen yestewḥacen, yeččuren d lewḥuc d ttjur akk d isennanen. Nutenti di tazwara dγa, msefhament fell-as, msefhament a s-rewlent, a tt-ğğent din iman-is; Mi d-wwṭent ar din, ṭeyyrent tiqeddacin7-nni-nsent akk d tqubac-nsent ar lqaεa, zgant-id deg yiwen ubeṭṭeḥṭaḥ, zzint-id d ameqyas εemrent urar; ta tcennu, ta tceṭṭeḥ, ta tekkat afus, ssyen γer-s qqlent ar turart-nniṭan, ur ğğint ijurebεen8 , tixxamin... taggara yakk mi qrib ad iεeddi wass fell-asent, mmektant-id imiren ajmaε n yesγaren.\nTekker Felfla s nniya-s teṭfer-itent\nAkken kan i fukkent tazedmawt, zgant-id ddaw tayda ad qeyylent, nnant-as i Felfla:\n-- Ad negnemt cwiṭ ad nesteεfumt, ur nzemmer ara ad neddumt akka deg uzal qayli, d azγal fell-anteγ. Felfla tuγ rray-nsent, ula d nettat tella teεya cwiṭ, ur tuγ ara tannumi n tzedmawt, tessumet tizdemt-is am nutenti teṭṭes. Akken kan i tt-yeγder yiṭes, kkrent-id temcumin-nni n tmeddukal-ines, ddment-id tizedmiwin-nsent n yesγaren rewlent-as. Mi d-tuki Felfla tameddit n wass, iruḥ yedda lḥal fell-as, tnuda af tmeddukal-nni-ines ur tent-tufi, teγra yasent, ulac tin i s-d-yerran awal, ur tufi tin ara texdem, tekker teddem taqabact-is, tbubb tizdemt-is , teṭṭef abrid n wexxam iman-is.\nAbrid ar wexxam γezzif yernu mačči d win isehlen, εeyyu d naddam γlin-d fell-as, akesssar d usawen, tiγilt tettak-itt-id i tayeṭ tteddu kan teqqar mazal, tetqelleq melmi kan ara taweṭ axxam. Tedda, tedda.. teffeγ si tezbuyin-nni yuεren tekcem tid-nniṭen, terna tekcem tixnaqin yeččuren s isennanen, teγli, tekker, tedda af yeblaṭen, teεfes af isennanen, teqqel tγeṣṣeb deg tikli ulamma γas tecrew deg iṭarren, d ayen tekcem-itt-id tura tugdi, Tugad mi ara d-yeγli fell-as ṭṭlam ur tettawaṭ axxam. Tteddu tetteγlay, tteddu teṭṭallay9 ar deffir, tugad win ara tt-id-iṭefren: I lemmer ahat yella kra uγerṣiw11 i tt-id-yeṭṭafaren? Ma yeṭṭef-itt-id ...!\nTedda akken acḥal alammi i tḥuss i kra i tt-yeṭṭfen deg uṭar iṭeyyer-itt akin, ur teẓri ma d ugur i tt-yewwten neγ ahat yella win i tt-id-idemmren, teṭṭal γer deffir, teṭṭal γer zzat, ulac win yellan, teṭṭal ar lqaεa ma yella kra , mlalent waṭṭucen-is d yiwet tjewwaqt d tawraγt yettirriqen, d arelluc am ddheb yemxalafen af wayen tessen, teddem-itt-id gar ifassen-is a tt-tẓer, teεjeb-as tjewwaqt-nni, temsuttel-itt-id di tceṭṭiṭ, tger-itt deg tezdemt-is, tenna-yas deg wul-is--I tecbeḥ ! Tajewwaqt-ayi d tin ara iεejben i gma, a s-tt-awiγ ad yurar yes-s.\nTfukk abrid-is, skud tteddu simmal tettḥussu s εeyyu, skud tteddu tizdemt deg taẓayt trennu, tesmekta-d anzi-nni i d-yeqqaren:-Asγar i neqsen, taqeddact a tt-ixfif.- Tekkes cwiṭ seg yesγaren tṭeyyer-iten, terra tajewwaqt-nni ar wemṭiq-is. Terna tedda cwiṭ, tizdemt-is mazal la trennu deg taẓayt, terna tekkes cwiṭ tṭeyyer-iten. Akken rebεa neγ ma xemsa tikkal, yal tikkelt mi ara tṭeyyer cwiṭ seg yesγaren, tizdemt-is la trennu kan deg taẓayt, armi i ten-tfukk merra, tegra-d ala tjewwaqt deg tezdemt, tekker tessers-itt ar lqaεa teqqim ad testeεfu;\nWissen ma d aqerruy-is i yerwin neγ d εeyyu i d-yeγlin fell-as, teṭṭallay deg tqeddact am wakken tettḥerrik, tejewwaqt-nni tettğellib daxel-is; cwiṭ akka tajewwaqt-nni teqqel teffeγ-d armi d berra teγli-d gar iṭarren-is: Yekcem-itt-id lxuf. Tekker ad terwel, tğelleb-d tjewwaqt-nni tbedd-as-d deg webrid, seg ibeddi-nni i tbedd akken, teqqel tettimγur, tettimγur, tettimγur...\nArmi s-tuγal d yiwen uwaγezniw annect n yilat12.\nMlalent waṭṭucen-is d yiwet tjewwaqt d tawraγt yettirriqen am ddheb\nTaqcict meskint teεreṭ a s-terwel terna teγli qrib i terriẓ deg uṭar.\nAwaγezniw-nni ibedd-as ar uqerruy-is, yexẓer-itt-id yenna-yas s yiwet n taγect yessawḥacen:\n-- Ha, ha, ha... D acu i kem-id-yewwin ar γur-i a tamcumt, ur teẓriṭ ara d acu i kem-yettqaraεen tura? a d nekkini i d waγzen! Imi d kemmi i d-yusan s ifassen d iṭarren akka γur-i ass-a, ihi ad teqqimeṭ yid-i a kem-aγeγ. Wahaha, haha...\nTaqcict meskint tefrawes, taṭṭef-itt-id tergagayt, taγect-nni tekcem-as ar iγessan, leεmer i teẓra lweḥc yecban wa.Tεedda a s-terwel yeṭṭef-itt deg ufus, yerna yenna-yas:\n--Anda ara trewleṭ, γur yemma-m? Dayi kan ara teqqimeṭ, tesliṭ neγ ala!\nFelfla teqqim ar lqaεa terra ifassen-is nnig uqerruy-is, terra-yas:\nTeqqel tebra i iγallen-is, ur tezmir ad tewwet, ur tezmir ad texbec terra-tt i lweεd n Rebbi, taṭṭucin-ines ḥemlent s imeṭṭawen terna tenna-yas:\n--Semmeḥ-iyi, d nekk i iγelṭen, ur nwiγ ara akka ara yi-teṭru, γileγ d tajewwaqt yettwaṭeyyren deg webrid, kkreγ jemεeγ-tt-id daya!..\nAwaγezniw, akken i d-yesla i imeslayen-nni,yeẓra-tt tettru, iruḥ am wakken yuḥnan-d wul-is, tγaṭ-it teqcict. Yekker yenna-yas:\n--Ruḥ ad truḥeṭ tura berka-yaγ imeṭṭawen! Ruḥ, maεna γurem ad tettuṭ, ayen ara m-d-iniγ tura, mi ara tawwṭeṭ s axxam, ur tettu ini- yasen i imawlan-im ad εassen iman-nsen si twaγit i ten –yettrajun. Asmi ara tegrem abazin deg wexxam-nwen, ad tenneqlab fell-awen tegnawt, ad teẓrem ayen ur teẓrim leεmer, a d-γlin lefjuj d rrjuj13 , tameččimt, tiqqit; Dγa assen a d-rzuγ γur-wen a d-aseγ a kem-awiγ, ha ha ha....Yewwet s iṭarren-is ar lqaεa, Felfla tufa-d iman-is deg wemkan-nniṭen, tebεed fell-as\nTeqqel tettimγur, tettimγur, tettimγur... Armi s- tuγal d yiwen uwaγezniw annect n yilat.\nMi, tewweṭ teqcict ar wexxam, temla-yas i yemma-s ayen i s-yeṭran deg webrid d wayen i s-yenna uwaγezniw. Yemma-s γas akken ur tumin-itt14 ara , tεuhed-itt, tenna-yas:\n--Ma d abazin kan i m-id-yezgan a yelli γas ssertiḥ iman-im, atan seg tura ur ikeccem taccuyt-nneγ, gen tura ma ad tegneṭ, tettuṭ ayen i m-yeṭran.-- Dγa, seg wassen, akken i yella lḥal, εuhden abazin ur yettili deg wexxam.\nIseggasen ddan, at wexxam ttun tadyant , ttγilen iεedda wayen iεeddan. Yiwen wass deg wussan n ccetwa, tamγart teccihwa-d abazin, terẓa lεehd i s-tefka i yelli-s, tenna-yas: Ass-a, s yixef n yemma ar d abazin ara yilin! Tekker terra taccuyt. Felfla nettat si tama-s, mi teẓra annect-nni temmekta-d imeslayen-nni i s-d-yenna uwaγezniw, tugad, tezga-d teffer deg tqernit teqqim. Cwiṭ akka-yi kan d annect-nni i yeṭran. Berra i wexxam yeṭra uxeṣṣar; asigna, rrεud, lebraq, d tanekra n ddunit. Ma d tamγart telha-d d cceγl-is am wakken kra ur yeṭri, tseqqa-yasen deg terbuyt, tessawel i yat wexxam ad ččen.\nAkken kan i d-zzin i terbuyt wissen anwa i d-yesṭebṭben deg tewwurt. Yekker wemγar ad iẓer anwa akka, yufa-d amattar af yimi n tewwurt yessutur tin n Rebbi, yeqqel ar wexxam yessufeγ-as-d taqedduḥt ubazin yugi a tt-yeṭṭef fell-as, teffeγ-d γur-s temγart, rnan-d warraw-is , yerra-ten ula d nutni, yugi ad yeṭṭef fell-asen tuččit, tegra-d ala Felfla ur neffiγ ara γur-s, tenna-yas yemma-s:\n--Tegra-d nnuba-m tura a Felfla yelli, awi-yas kan cwiṭ ubazin ahat kemm a t-yeṭṭef fell-am, ur ttagad a kem-neqqen ar wemrar , ur yezmir yiwen a kemm-yessufeγ seg wexxam.\nTaqcict tuγ rray n yemma-s, teddem taqedduḥt-nni ubazin teffeγ-d γur-s. Akken tewweṭ zzat-s, amattar yecεel-d γur-s aṭṭucen-is, teεqel-it-id d awaγezniw-nni i s-d-yeffγen deg webrid i d-yeqqlen γur-s. Akken i t-id-teẓra, tbedd teqqur deg wemṭiq-is; Awaγezniw yeṭṭef-itt-id deg yiγil, yesseγreṣ amrar i tt-yeṭṭfen, iger-itt-id ddaw ṭṭabeq-is, yerwel yes-s. Yemma-s mi teẓra annect-nni, teddem s ucerγit, tettεeyyiṭ teqqar-as:\n-- Abbu...h ! Abbu...h ! A tawaγit yeṭran! Azzlet a yat wexxam, nettwaqqed deg yelli-tneγ-- Uzzlen wayetma-s, yuzzel baba-s, rnan ula d lğiran ur ufin later-is, am tin tessebleε lqaεa. Nudan fell-as deg berra, deg taddart, ssufγen-d aberraḥ fell-as, ur ğğin amkan ur nudan fell-as, Felfla ur tt-id-ufin. Tameddit n wass nnejmaεen-d axxam.Ttrun, jeddben, ur sen-d-yeqqim usirem a tt-id-afen.\nTaqcict tuγ rray n yemma-s, teddem taqedduḥt-nni ubazin teffeγ-d γur-s.\nYiwen wass, mi d-kecmen watmaten n Felfla ar wexxam, ufan-d yemma-tsen theyya-d taduṭ, tger-d aẓeṭṭa, win ikecmen deg warraw-is ini yesteqsi-tt:-- I menhu i wumi tẓeṭṭeṭ abernus-ayi, a yemma? Ini terr-as:\n-- I umeḥruc deg warraw-iw, win ara d-yerren Felfla weltma-s ar wexxam!-- Yal wa deg-sen yeqqar-as:\n--Abernus-ayi eğğ-iyi-t-id i nekk a yemma, d nekk ara tt-id-yerren.- Tekker γur-sen tenna-yasen:\n--Dduklet akken tellam truḥem a d-tnadim fell-as, a wen- ẓṭeγ abernus abernus akken tellam.—\nNnejmaεen akk akken llan, qqimen s adda, msefhamen af wayen i wumi zemren a t-xedmen. Yenṭeq umezwaru yenna:\n--Nekk d ḥessas ḥessas nnda, a wen-d-awiγ lexber anda ma yella!\nYenṭeq wis-sin yenna:\n--Nekk, d win yekkaten lqaεa s udebbuz ad tefju !\nYenṭeq wis-tlata yenna:\n--Nekk d win yettğelliben i sebεa leṣwar !\nYenṭeq wis-rebεa yenna:\n--Nekk, d win i d-itekksen timellalin seddaw tsekkurt ur d-tettawi s lexber!\nYenṭeq wis-xemsa yenna:\n--Nekk, d win iferrun leḥrir deg tzeggart!\nTaṣebḥit, zik lḥal, kkren ruḥen ad nadin af weltma-tsen anda ma tella a tt-id-awin. Seg wemṭiq ar wemṭiq, seg taddart ar taddart teddun steqsayen deg medden ma a d-afen win ara sen-d-yemlen anda yezdeγ uwaγezniw-nni i sen-yeddmen weltma-tsen Felfla. Nudan akken acḥal, zzin merra i tudrin armi d-mmugren yiwen wemγar yeẓran tidet, yemla-yasen-d anda ara tt-id-afen, akk d webrid ara ten-yessiwṭen: Uγen rray-is ruḥen. kecmen talemmast n lγaba teddun, ddan, ddan ssejban γef tiγilt, yemmuger-iten-id wedrar, rnan ddan, tban-asen-d tiγilt-nniṭen, yerna-d wedrar-nniṭen, ulin-t; rnan ddan, cerwen deg iṭarren, yenγa-ten εeyyu mazal-iten bedden teddun... Akken akken armi i d-ssejban γef yiwen wedrar mačči d menwala, d adrar ur nesεi lemtel-is d win yessewḥacen, yeččuren d izerman, d izmawen d wayen ur ssinen, zzin-as-d ẓẓrubat d isennanen. γef tecwawt n wedrar tbedd yiwet tmezduγt annect-ili-tt, tin i wumi zzin sebεa leṣwar; εeqlen-tt, d tinna i tamezduγt uwaγezniw.\nSsawlen-as i ḥessas ḥessas nnda, win d-yettawin lexber anda ma yella, a sen-d-imel d acu yellan daxel tmezduγt, yenna-yasen:\n--Aql-iyi-n ẓerreγ deg uwaγezniw d weltma-tneγ Felfla deg yiwet texxamt, awaγzen-nni yessemttuttel acekkuḥ n Felfla deg iṭudan-is igen.\nSsawlen-as i win yettğelliben i sebεa leṣwar a sen-d-yeg abrid. Yekker, iğelleb-asen i sebεa leṣwar-nni yeldi-yasen-d tiwwura, kecmen.\nAkken i kecmen ar texxamt anda tella Felfla, iger-d iman-is win iferrun leḥrir deg tzeggart yessaki-d weltma-s seg yiṭes, yefra-yas-d acekkuḥ-is seg iṭudan n uwaγezniw. Yerna-d γur-s win i d-itekksen timellalin seddaw tsekkurt ur d-tettawi s lexber, yeddem weltma-s, yesser-itt-id ar lqaεa, ur d-yuki uwaγezniw seg yiṭes-is; ddmen weltma-tsen rewlen yes-s, ğğan deffir-sen awaγezniw deg wemṭiq-is am tculliṭ igen.\nKecmen talemmast n lγaba teddun\nDdan akken acḥal alammi i ẓran iman-nsen beεden γef tmezduγt uwaγezniw, zgan imiren qqimen s adda ad steεfun; Steqsan ḥessas ḥessas nnda ma sen-d-yefk kra n lexber, yenna-yasen:\n--Atan yettnadi fell-as deg wexxam, ulac ayen yufa. Tura yeffeγ-d ar tefragt, yeγγar-as i Felfla s yisem-is..., yeqqel ar texxamt ad iẓer ma ur s-teffir ara deg wabεaṭ imeṭqan... Ṭṭallayeγ deg-s yeffeγ-d ssyen iteddu-d γur-neγ, iγeṣṣeb deg tikli, la yettazzal, ma ifukk-itt akka ur yettεeṭṭil a d-yili gar-aneγ !\nSsawlen-as i win yekkaten lqaεa s udebbuz ad tefju, nnan-as:\n--Γiwel, ma yella kra ara txedmeṭ, neγ ma ulac a d-neγli gar ifassen-is. Yekker yewwet s udebbuz-is tefji lqeεa, kecmen daxel-is, qqimen ttqaraεen deg-s melmi ara-d-yaweṭ; Akken kan i kecmen yenna-yasen ḥessas ḥessas nnda!\n--Atan yewweṭ-d, yeγṣeb deg tikli. Tura la itezzi nnig-neγ yettnadi anda ara d-yaf Felfla.\nAwaγezniw mi yettnadi fell-as, yemlal-d ljerra iṭarren iberraniyen i s-d-ikecmen s axxam, yeṭfer-iten weḥda, weḥda armi d amṭiq, iteddu yeqqar-as deg wul-is!\n--Dayen tura a ten-ṭṭfeγ, ur sεin anda ara rewlen?!\nAkken i d-yewweṭ ar din, teffeγ-as tirga mxalfa; ulac wi-d-yemmuger, yufa-d amṭiq d lxali. Inuda nnig webrid, inuda ddaw webrid, yexẓer akka yerna akka d yiwen-is, ulac wi s-d-ibanen. Yeqqel γer wexxam-is iḥar, ur yefhim acemma.\nYenṭeq ḥessas ḥessas nnda yenna-yasen i wayetma-s, ixebber-iten s wayen yellan, kkren ffγen-d ssyen ruḥen.\nTameddit n wass mi d-wwṭen s axxam , temmuger-iten yemma-tsen s weslewlew, tefreḥ mi s-d-qqlen warraw-is, terna tedda-d weltma-tsen. Tefka-yasen akk abernus abernus akken i ten-tεuhed, gan imiren yiwet tmeγra d tameqqrant andi d-εerṭen tijiratin, timeddukal d tid yakk i yefka lḥal, εemrent urar, ferḥent s tuγalin n Felfla gar-asent. Awaγezniw nettta si tama-s, ur yettu ara Felfla yellan d tameṭṭuyt-is, segmi d-teffeγ seg wexxam ar tura, netta d anadi fell-as ur d-yeğği amṭiq; Taggara yemmekta-d: I lemmer ahat truḥ ar imewlan-is ? Azekka-nni kan atan yerra ar γur-s ad iẓer ma s tidet din i tella. Akken i d-yewweṭ ar din, mmugrent-id wayetma-s n teqcict i xemsa yid-sen; wa s treggext, wa s tqabact wayeṭ s ugelzim, zzin fell-as a t-id-ssufγen, ulac; ibedd-asen din am tgejdit ur s-zmiren. Win ara yeṭṭef deg yiγil ini iṭeyyer-it-id akin, yerkeṭ-iten akk akken llan.\nFelfla mi tesla i leεyaṭ, tessejba af lecqaq n tewwurt ad tẓer ayen yellan; teεqel-it-id d nettan, d aweγezniw-nni i d-yeqqlen γur-s, anda ara terwel tura? Tekker ad terwel ur tufi anida, yezga-yas-d deg webrid. Teqqel tekcem, teffer deffir tewwurt, texmet am tin yemmuten. Awaγezniw-nni mi d-yeγṭel akk ayetma-s, yerra ar Felfla, yeqqen-as ifassen d iṭarren, yewwi-tt yid-s.\nGan imiren yiwet tmeγra d tameqqrant\nIseggasen εeddan, yal wa yelha d cceγl-is. Γas ma llan deg wexxam wid yettun Felfla, tamγart ur tezmir ad tettu yelli-s, mazal yerγa fell-as wul-is… Yiwen wass, tekker truḥ ar wemγar azemni, temla-yas tidet yellan; mi tfukk s tmeslayt, ihuzz aqerruy-is, wemγar-nni yenna-yas:\n--Sel-iyi-d mliḥ a tamγart a m-d-iniγ acu i wumi tzemreṭ ad txedmeṭ. A m-d-mleγ ddwa ma tuγeṭ rray-iw. Nadi af uqerruy n weγyul, teččeṭ imeẓẓaγen-is, ad ternuṭ kra n wussan a d-tennulfuṭ s tadist. Ssyen a d-ilal γur-m weqcic, semmi-yas Ḥmed Ddab, aqcic-ayi d amaεur, ad ireggem ad yekkat medden; ur wehhem ara deg-s, d ayen i d netta; Mi ara yimγur cwiṭ, a t-id-regmen ula d netta imeddukal-is, a s-mmeslayen af weltma-s. Assen, a d-yas γur-m a kem-id-yesteqsi; mi ara yissin tidet, ad yebγu a tt-id-yerr; ur t-ttağğa ara! Heyyi-yas ṣṣaε n temẓin ara yeεreṭ ad yeddem nnig tuyat-is, asmi ara yessiweṭ, teẓriṭ yezmer-as, meqqer imiren, eğğ-it ad iruḥ.\nAkken i teṭra, tamγart turew-d aqcic, tsemma-yas Ḥmed Ddab akken i s-d-yenna wemγar azemni, yerna-d af xemsa wayetma-s-nniṭen, netta d wis-setta. Mi meqqer cwiṭ, γas akken mazal-it d aqcic, yettban-d gar tizzyiwin-is d aterras s lqedd i s-d-yefka Rebbi. Imeddukal-is akken llan ttagaden-t.\nYiwen wass deg mi yettmiγṭal akk d imeddukal-is, wissen anwa i t-id-iregmen s weltma-s; tin yennejlan, yeğğan axxam imawlan-is truḥ, ur yelli wergaz ara tt-id-yerren. Win i t-id-iregmen netta yeẓra d acu yexdem, yebγa a t-id-yessefṭeḥ gar medden, a d-yerr ttar af wayen i sen-yexdem. Akken i teṭra, Ḥmed Ddab yesla kan i wayen i s-d-nnan, yennejmaε axxam iγucc, ur sen d-yerni ula d ameslay.\nYemma-s mi s-teldi tawwurt, tefjeε, teẓra udem n mmi-s werriγ, mačči akka i d netta, teεqel yella kra i t-yuγen. Tekker tessers-as-d imensi, teγra-yas-d ad yečč; ibedd-d γur-s yenna-yas:\n--Ass-a, a yi-temleṭ tidet i teffrem fell-i a yemma, a yi-d-temmeslayeṭ af Felfla i sεiγ d weltma ur ssineγ, a yi-d-tiniṭ anda i tella ad ruḥeγ a d-nadiγ fell-as, ma deg igenni a d-tres, ma ddaw tmurt a d-tali, ur d-ttaqqaleγ ara axxam alamma gliγ-d yes-s!\nTekker temγart, tuγ rray n mmi-is, temla-yas tidet akken tella, temmeslay-yas af weltma-s ur yessin, d wamek i sen-tt-yekkes uwaγezniw seg wexxam. Amek i tt-id-rran wayetma-s, maεni ur teqqim ara aṭas gar-asen, atan yeqqel-d γur-s yewwi-tt, dγa deg wassen ur yelli lexber-is, ur tt-ẓrin. Tekker, tesken-as-d asaku n temẓin i s-theyya, tenna-yas:\n--Tura a mmi, atan tesliṭ i tidet. Ma tebγiṭ a d-terreṭ weltma-k ar wexxam, d ṣṣaε n temẓin i yellan d ccerṭ gar-aneγ, asmi ara t-id-tbibbeṭ sennig tuyat-ik, iban tzemreṭ i lhemm-ik, assen ruḥ ad truḥeṭ ad ttekleγ fell-ak; ma yella d tura ur tettu nekk d yemma-k, teḥṣiṭ ur ṣebbreγ fell-ak, qqim kan ttxilk a mmi mazal-ik d aleqqaq. Aqcic meskin ulamma γas s tezmert-is, jehden iγessan-is, yeεreṭ acḥal tikkwal a t-id-yeddem ur yizmir, taεekkemt ẓẓayet fell-as.\nΣeddan akken acḥal wussan, asaku-nni n temẓin mazal-it deg wemṭiq-is, yal ass yettaεraṭ a t-id-yeddem, maεni ur s-yezmir ara. Tikkelt a t-id-yeddem ur yessawaṭ a t-yessali d asawen; tikkelt a s-d-yeγli ar lqaεa, tikkelt ulac akk...Yemεerbab15 akken yid-s acḥal, alammi d yiwen wass yessaweṭ axi, ibubb-it-id nnig tuyat-is. Dγa, yenna-yas : --Tura dayen, ur telli sebba ara yi-yeṭṭfen deg wexxam.\nYessawel-asen i yat wexxam akk akken llan, yeddem-asen asaku-nni n temẓin i tikkelt tis-snat, akken a t-ẓren; Yessuli-t-id d asawen, iṭeyyer-asen-t-id s agens, yenna-yasen imiren:\n--Tura yewweṭ-d wass ara ruḥeγ, imi ayen i tcerṭem fell-i dayen xedmeγ-t !\nTamγart temmekta-d ayen i s-yenna wemγar azemni, d lεehd i tefka i mmi-s, teqqim s adda gar warraw-is, tesγam-d Ḥmed Ddab yid-sen tenna-yasen :\n-- Mlet-as abrid ad iruḥ, a t-yessiweṭ Rebbi ar wayen i yessarem.\nAzekka zik lḥal, yeffeγ-d Ḥmed Ddab seg wexxam yeṭfer abrid i s-d-mlan wayetma-s, iruḥ.\nAbrid akken i s-d-nnan i t-yufa, d win yuεren mačči d cwiṭ: Iεedda af wacḥal tudrin, yezger isaffen d tγaltin, yedda deg usemmiṭ d wezγal, yedda akken acḥal wussan, alammi i t-id-yemmuger agemmaṭ yiwen wedrar ur nelli am wid-nniṭen. Γef tecwawt n wedrar-nni, tban-d am tafat yiwet tmezduγt d tameqqrant, d aγrem yulin s weblaṭ azegzaw, d win umi zzin sebεa leṣwar, yal ṣṣur s tewwurt-is, d ayen ur nqebbel leεqel. Di ccaw iγil d iṭij i s-yerwin aqerruy-is, yeqqel am win yukin, yeεqel d tamezduγt-nni i t-id yewwin.\nD aγrem yulin s weblaṭ azegzaw\nAbrid i yessalayen ar tmezduγt-nni ula d netta yewεer, γas akken yeεya, yerna yuli tasawent, imi yewweṭ ar tecwawt n wedrar mmugren-t-id sebεa leṣwar-nni i s d-yezzin i weγrem, yal ṣṣur s tewwurt, yal tawwurt teqfel s tsarut. Yewwet-itent s uṭar-is yessufeg-itent akk akken llant, ta deffir ta, yekcem.\nAwaγezniw, imi d-yesla i zzhir, yeffeγ-d ad iẓer anwa akka i s-d-ikecmen ar wexxam. Yemmuger-it-id yiwen wergaz ur yessin s treggext deg ufus. Yessufeγ-d accaren-is, yemger-d γur-s a t-id-yeṭṭef, yezgel tiyiti. Ḥmed, netta yezzi-yas-d s tmendeffirt; yeṭṭef-it deg uqerruy, iger-d iγil-is deg temgreṭ-is, yexneq-it; ur s d-iserreḥ alammi dayen ffγen-d waṭṭucen-is. Yeεreṭ uwaγezniw amek ara d-yerr tiyiti, neγ xerṣum ad isellek iman-is, ulamek. Yessegra-yas Ḥmed imaren yiwet tiyiti s treggext ar uqerruy yeğğa-t yetteglilliz deg ugenes.\nFelfla tejba-d af ṭṭaq ad tẓer d acu yeṭran, anwa akka i d-yusan yesker leεyaṭ, yerra-yas Ḥmed yenna-yas:\n--D nekk, d gma-m Ḥmed i d-yusan γur-m, ur ttagad, awaγezniw i kem-iḥeqren atan tura ddaw iṭrren-iw, ass-a ad ixelleṣ deg wayen yexdem deg-neγ...\nTeffeγ-d Felfla γur-s, tger-as iγallen; tessuden gma-s ur tessin, i d-yusan alammi d γur-s i wakken a tt-isellek seg ifassen n uwaγezniw. Cwiṭ akka kecmen s axxam qqimen. Mi yessertaḥ Ḥmed, yečča yeswa, testeqsa-t af wamek i llan yakk wayetma-s i teğğa, d yemma-s i teccihwa. Wwin-d awal af wayen i sen-yeṭran d wayen tesεedda, af uwaγezniw d wayen akk yexdem deg-sen. Σawzen16 akken alammi qrib a d-yali wass.\nAzekka-nni zik lḥal yekker Ḥmed ar uwaγezniw yenγa-t, ddmen akk ayen yesεan azal d wayen i sen-ilaqen i webrid, ssekren timess i weγrem, ffγen ssyen.\nMẓuγaren afus deg ufus, ṭṭfen abrid n tuγalin ar wexxam n imawlan i ten-yettqaraεen; Ruḥen ğğan deffir-sen awaγezniw d tmezduγt-is tečča-ten tmess. Akin agemmaṭ yettban-asen-d uεeğğağu-nni17 yulin ar igenni, yessenger akk ayen yellan; yegra-d ala wesmekti i yexdem deg-sen uwaγezniw, tegra-d temεayt n Felfla.\n1) Tamɛayt: tamacahut/ tanfust. 2) “Tamawin” d asget n tama/ tamnaṭ/ lğiha.\n3) Aγalim: aγanim. 4) Amidi-w: ameddakel-iw. 5) Acekkuḥ: amzur/ acebbub.\n6) Zzat-sent: zdat-sent. 7) Tiqeddacin: Tiqeffacin/ tiqfacin(d asget n teqfact).\n8) Ijurebɛen: d turart (yecban ileqqafen).\n9 ) Teṭṭallay: tettwali/ tettmuqul/ tẓerr. 10) Taṭṭucin: allen. 11) Aγerṣiw: lweḥc/ lḥiwan amaɛur. 12) Annect n yilat : ( ilat: d “Gulyaṭ- Goliath » lmeɛna-s: meqqer, γezzif nezzeh). 13) Lefjuj d rrjuj: lebraq d rrɛud. 14) ur tumin-itt: ur tt-tumin.\n15) Yemɛerbab: yemɛebbar/yemɛafar/yeɛreḍ ad yeγ kra ur s-yezmir.\n16) Ɛawzen: ɛeẓẓren/ Ssehhren.\n17 Aɛeğğağu: aḥeğğağu/ ajajiḥ.\nTamawt: imesli “ḍ” yettwasawal d “ṭ”, “aḍar” d “aṭar”. “g” n werbib ameskan yettwasawal d “y” “agi” d “ayi, daγen amqim ameskan “ wagi, tagi, wigi, tigi” ttwasawalen d “ wayi, tayi, wiyi, tiyi”.\nAmawal d tamawt sγur Ğamal Benɛuf.\nanarchissimo - Tinin-is...\ntanemirt a l'ḥamid f'tmacahut agi idewiḍ, athan teṛzef am ussaru.\nidles yes3a ruh , ruhis d'asmekṭi, timicuhut ts'tallat umekti.\nazal wi tarun na& iqaren timucuha iṛlev win usegman,\ntamacahut n'temzi ats'ḥuz timṛurṭ.\nB.Ğ - Tinin-is...\nAzul fell-awen (-t)\nTanemmirt i Ḥamid Baḥfir i d-yerzan s tunṭict-a timgerrezt. s tidet d ayen d-irennun acrah i wul, ladγa s isunaγ ( ttṣawer)-agi turqimini ( awaγzen-nni bu tuglacin d Winna i d mmi-s n Wemsed!). Ayen i yettkren awellih ugar d tazwart-nni ideg d-isedda amezruy n Aεeccabu. Ssarameγ a d-εanden γur-s wiyaḍ, a γ-d-awin xerṣum cwiṭ seg waṭas yeffren di temnaḍin-agi n Lberğ.\nAkken i t-yenna akken umeskar n tezwart "iḍ d wass" i Σmer Mezdad: Fell-ak ad tifsus tεekkemt, fell-aγ ad tifrir tagut.\nGT: Ḥamid d ameγnas aqbur n tmaziγt, yettwassen dγa deg Wehran.\nlufriṭ a waaaεli - Tinin-is...\n<div> <br /><b><a href="http://www.dailymotion.com/video/x42eyt_ali-d-waali-les-frit_politics">Ali d Waali : les frit'</a></b><br /><i>envoyé par <a href="http://www.dailymotion.com/ziri95">ziri95</a></i></div>\nTanemmirt s tussda i umeskar, d tasekla lqayen.\nYiwet n tamawt kan: "...yeṭṭuqqet ccwal gar leεruc d yedrumen...", asget n wedrum = "iderma".\nSlupri-nni - Tinin-is...\nAns'uf s yes-k a dda H'amid. I wacu akkayini i teqqimet' akka alamma d tura d wamek d-terzit'?! I lacek-it si xirla-aya seg ttrag'ugh a ddigurdi. Ur tettset'h'it' ara a yi-teg'g'et' weh'd-i ger it ( at) Tiji akk d Lbeğaya! Meεna atan a k-wes's'igh: llan kra n imexluqen akkayini fih'el ad th'ekkret' zeg(deg)-sen! Amek ur tesser'h'at' ara it'-nni di "TRO", imi teqqaret' akken-nni " Aaaaa sidi Bu tcacit, ulac-it" nekk, txus's'-iyi tmet't'ut; afe-iyi-d yiwet temγart akkayini ara yesεun 50 iseggasen; ma ulac snat ad ilint 25, 25 i yal yiwet. A zigh ur tessinet' ara les'lah'-ik a bandi!! A yi-yekkes Rebbi ar almi sseth'agh si twacult-inek i yellan din ass-nni!\nI h'qa i wacu ur tellit' ara di llem n wid i yi-yugin a lbit'?!\nAql-i a d-uγaleγ γer temεayt-ayi ass-nnid'en, i lack-it sεiγ lweεd tura d Lh'ağa Baxta n "Siti Liskur"!\nAr lmerra (tikkelt)-nnit'en ihi\nTamawt: Cfu d nekk i k-d-yezwaren γer dayini.\n"Salupri" mac'c'i slupri; ttxemmimeγ γef... - Tinin-is...\nǦ.B - Tinin-is...\nTaẓrigt tis-sḍis (6) n tfaska n tmedyazt tamaziɣt Mulud At Mɛemmer, i tessudus tiddukla tadelsant « Adrar n Fad » --At Smɛil—Bgayet, a d-tili ussan : si 19 ar 21 di Meɣres 2OO8.\nTimedyazin d imedyazen i iran ad tekkin (t) ad aznen (t) kraḍ (3) isefra (sin imedyaten i yal asefru), d wumlan-nsen: tansa, uṭṭun n tilifun-nsen, ngum ass n 15 Furar 2008 ɣer tansa-yagi:\nAssociation culturelle Adrar n Fad cidex 03 Bp 105 Ait Smail 06631—Béjaia.\nI wugar n wumlan, ssiwlet neɣ aznet ɣer tansiwin-agi: 034 38 31 60, amafus: 078 68 75 75, amayel: acafdz@yahoo.fr\n« www.poetasdelmundo.com » d asmel yerzan imedyazen umaḍal, ideg llan ula d imedyazen n tmaziɣt ( ar tura llan kan kraḍ i yessersen din tamedyazt-nsen: Ɛli Xeddawi, Ɛumar Derwic d Ḥsen Merric). Timedyazin d imedyazen i iran ad ssersen din tamedyazt-nsen, ad rzun ihi ɣer din.\nTamawt: Akken ad yifsus fell-awen unekcum, tekkit ɣef tqeffalt ( yellan usawen) “Africa”, ssyen nadit ɣef “Amaziga”.\nAtan yella daɣen yiwen wesmel n yiwen wemyaru Amerruki:\n” www.akunad.com “.\nA d-yeffeɣ uberraḥ, ad yebdu aberreḥ-ines : Ay at wesmel !.. Ay iqeddacen !.. A wid d-irezzun ɣer da !... Ad tili di tedmi-nwen..;atan a d-yili yiwen weskasi meqqren tameddit-a, gar wemyaru, amedyaz ameqqran War isem akk d uqerruy-nni n texsayt mmi-s n Wemsed, ḥaca-kum !\nAd yezri deg webrid-is, ad yettberriḥ…\nAss n weskasi :\nA d-iban Winna yeqqim, yettwenniɛ takrabaṭ-is, ad yessneḥneḥ tikkelt neɣ snat, ad yebdu awal s teqbaylit :\nAzul fell-awent ( yiwet di tzeqqa : nekkni neqqar « kent » mačči « went » !), ad ikemmel awal-is : Iḍ-a ad ḥlun ideddicen-nneɣ, ad nuɣal nettleɣwi. Iḍ-a d iḍ ara d-yeqqimen deg umezruy n Imaziren d tmazirin ( yiwet di tzeqqa : ayɣef ur d-yezwar ara deg « tmazirin » ?!) ; iḍ-a ayen yellan deg teccuyt a t-id-yessali uɣenǧa... Fiḥel ma zziɣ nnḍeɣ, asakasi n yiḍ a d-yili gar wemyaru, amedyaz ameqqran War isem ( dagi akk imeddukal n War isem ad ceqqren, ad ttsuɣun : ttaḥya War isem ! Wwiy !) ad ikemmel awal-is Winna : ...akk d mmi-s n Wemsed, aqerruy n texsayt ḥaca-kum ( dagi ala Ẓikuṭ ara d-ineṭqen : mmiɛɛew=azul) . Winna ad yerfed ajeǧǧig, ad iwehhi yes-s ɣer tama ideg yella War isem, a d-yini : Wagi i la tettwalim akka di tesga am yesli ( imeddukal n War isem : wway !), wagi i yelsan akka akustim n alpaga, takrabṭ, d nnwaḍer rrayben!), la tettwalim nessers-as-d yal lxir zdat-s( imeddukal n War isem : wway !) dagi a d-tban yiwet ṭṭabla fell-as lbanan, tteffaḥ, afarmaj, rrikar, aksum…\nWinna ad iwehhi s ufus-nniḍen yeddmen afḍis ɣer tama n n mmi-s n Wesed, a d-yini : Wagi yeqqimen akka di teɣmert-agi i ṭṭlam, i yelsan iceṭṭiḍen uqrisen, afuḥan-agi, d mmi-s n Wemsed ( ala Ẓikuṭ ara d-ineṭqen : mmiɛɛewwwwwwwww ! )\nMmi-s n Wemsed ad yesteqsi Ẓikuṭ : D acu i k-yuɣen akka ?!\nẒikuṭ : nndeh-as i Amnay !\n-D acu i k-yexdem ?!\n-Yeɣmez-iyi-d, yerna yenna-yi-d « ay Abidi » !\n- Anef-as kan a lbiṭ, anef. A d-yas wass ad yuɣal ad ak-d-yesqizzib ; ar wasmi ara d-tawiḍ « rrifiji bulitik » ad teẓreḍ imiren amek ara k-yettcekkir.\nWinna, a d-isuɣ : Zemmem, qemmem, ẓekrem !!\nMmi-s n Wemsed : Ur iyi-d-qqar ara « ẓekrem » !\nWinna : Nniɣa-ak « asuḍuf nnig medden akk, War isem nnig usaḍuf. Ad ikemmel awal-is : Akud ata wamek ara t-bḍuɣ : War isem ɣur-s azgen n ssaɣa i yal anekcum, ma d mmi-s n Wemsed ɣur-s azgen n ddqiq i yal anekcum ( imeddukal n War isem : Winna ! Winna ! Winna !..) ad ikemmel deg wawal-is : Asentel n temlilit-a ad yili d wa : « Tebbeḥbeḥ taɣect-is deg imeṭṭi fell-awen » ; awal amenzu inek a War isem.\nWar isem : hihihi, byan sur ad tebbeḥbeḥ, acku tettmeslay s teqbaylit, yessefk ad temmeslay s Tefransist…\nA s-yegzem awal mmi-s n Wemsed: A tebbeḥbeḥ seg isuɣan fell-awen a wid yettmeslayen s trumit.\nWar isem ad yuɣal d azeggaɣ am tfelfelt, ad iciwer imeddukal-is : Yesseḥṣel-aɣ, amek ara nexdem ?!\nA s-d-terr Tninna : lu kabil si puɣ ccanṭi…\nNewwara : si pa puɣ paɣli..\nḤlima n tala : Ni puɣ ikɣi !\n-Mmi-s n Wemsed : ula d ccna-nni ihi rnut-t, cnut s tefransist…\n- Taninna : Ulac adeg, ur nezmir ara, ur d-nettban ara zdat Brasans d wiyaḍ…\n- Winna: Ihi ad nḥebset askasi-yagi, ar tikkelt-nniḍen!\n-Nna Merttif: Tura si lmuma di brav...\n-Anegmar: Akken i t-yenna akken gma-tneγ Lewnawsi : Ju swi lamuγu du bun ṭṭabl...\n-Mmi-s n Wemsed: Σni nusa-d γer dagi ad nečč!!!!\n-Σemmur Rkis: Yesseḥṣel-aγ!\n-Arezqi Lbacir: Ahat d Yir nettat kan ara s-izemren..\n-Yir nettat: Tura a s-fkeγ tijεelt (kuripsyu), ad yessusem...\n-Wejṭuṭi: Awwah, a yuεer wagi!...\n-Yir nettat i imeddukal-is: slet, tmuqlem kan! A s-tessiwel i Mmi-s n Wemsed: I lemmer a k-n-fkeγ an (un) bizzi, d acu ara tiniḍ?!\n-Mmi-s n Wemsed: "dunun, dunun; Kemm efk-iyi-d an (1) bizzi, nekk a m-n-rreγ an (1) bibi...\n-Tamaziγt: Binifik, ddimugrafik, kabili\nMmi-s n Wemsed: Ihi tqebleḍ "mmaḥ" s wweγ"!\n-Ayirat: Yyaw tura ad neččet!\n(Kkseγ tidmi n "anarchissimo" acku s tefṛansist i tt-id-yura. Maca ayen yellan deg-s, s tewzel, yebγa a d-yini cwiṭ kan i imelliḥen deg wesqecmeε; awal i d-yettilin γef imagraden ur ifetti ara ma yella yettuqet ukkellex akk d tira n tebṛatin ur nuriz ara ar umagrad.\nSsurf-iyi ay "anarchissimo", maca asmel-agi s teqbaylit, win yebγan a γ-d-yezzmen, yaru s ta-nneγ akken yebγu yaru-tt.\nsurf'tiyi imi ḍ iles arumi iwen di vren ayen i d ira wuliw; tenmerit ikeč a WINNA imi driḍ tγriw aken itela. afus deg fus , ayen zayen aḍ yifsus.\nAzul a tiyessetmatin, azul ay atmaten. Acḥal i ttnecraḥeγ mi ara kent/ken-id-afeγ tennecraḥemt/tennecraḥem kunwi/kunemti. Telha tegmat, telha tayri, telha ttrebga akk d tannant, ula d imeslayen ẓiden lhan!\nTudert i tmaziγt, tudert i tlelli n wawal, tudert i tugdut... Acḥḥḥḥal lhan inumak-agi!!\nHahahahahahaha!............ yelha "lpuvwar assassan! lhan iğadarmiyen! a ziγ d nekk kan ay d yir amdan " Mmi-s n Wemsed, a t-yexzu waεrab, yenεel-it"!\n"D ayen yesteεfa wemcum"\nLu grun pidi - Tinin-is...\nLlan aṭas n yemdanen, uḥdiqen, imegziyen, uẓwiren... ad ibarek Rebbi deg-sen! Maca, yelha ma tegrem tamawt i waya:\nI yeḍran, d wayen ara yeḍrun yid-neγ; nutni werğin " i d-ssuflin" i d-fken xerṣum ("mim pa") yiwen (an=un) "jjanti" awriḍ akka amecṭuḥ deg wudem n iğadarmiyen! Maca, ttaken-d Yiwen (an/un) "gru/gros) awriḍ (maccan) yugaren "abumbbiḍ-nni n Ugerwiz Lmucerrek n Lpakistan, deg wudem n mmi-s n Wemsed, acku ur yeḥdiq ara! Ihi (ssik)iğadarmiyen ur ttberriḥen ara, ur d-qqaren ara lεib s ṭṭul ugerjum-nsen (deg izenqan n Tizi-Wezzu, Bgayet, Tubiret, Bumerdas, Ṣṭif...) di Tefsut taberkant!\n"Ttxilwet ğğet-iyi diri-yi\nawi-d kan ad telhum kunwi\na wid yettruẓun seg wul\nimi ugiγ ad iyi-tenγem\nimi ur cbiγ anbac tissent\nI wakken yes-i ar d trebḥem\nΓur-wen d at lbaṭel axir\naqelmun n ṣṣber nerra-t\nnuki-d ṣṣbeḥ tbeddel\nwar laṣel tthuzzun tuyat\nTtγilem a ( s leqder meqqren, ssuref-iyi γef yir awal-agi ara a m-d-iniγ) nna Ḥlima n tala, γas les-d "liga"-inem, tegreḍ-iyi aḍad alamma ddan-d yiẓẓan-iw, (akken txeddmeḍ i tyuẓaḍ-inem), teẓreḍ melmi ara d-arweγ"! Riγ (bγiγ) ad tennam tjeḥniṭ-iw, xerṣum asmi ara yi-ixedmen "du la hunt" (lεib) iğadarmiyen, a yi-yeεğeb lḥal!\n" ssuγ-d a Lwennas seg uẓekka\nala keččini i γ-tt-iteqqden"\n"mmi-s n Wesed a t-yexdeε Rebbi"\n"Mennaγ a wi d-yeddmen ssif\na tt-id-yebdu si rrif\na tt-yeğğ tqeddeḥ irkelli\nsemmḥet-iyi ma ulac aγilif\nnekk dayen yečča-yi lḥif\ndeg wayen iεeddan fell-i" a k-yerḥem, iweṣṣeε-itt fell-ak a dda Sliman Σazem ( yak(niγ) d atmaten-inek i k-yenfan di 1967 si Lanğiri, nnan fell-ak d " aḥerki"; yak d atmaten-inek i d sebba alammi i k-yenfa Pumpidu di 1974, si Fransa γer Laswis)\nLu grun pidi\nAktalzγal - Tinin-is...\nLa d-ttnulfun yeblogen d yesmal s teqbaylit, dayen ilhan, atent-a 3 n tansiwin :\nIcceḍ ufus-iw http://yiwenuyirat.blogspot.com/\nBrahim - Tinin-is...\nTanemmirt nnwen γef tmacahutt agi igerzen !\nAfulay n Madawrec (APULEE DE MADAURE) yura yiwen ungal (ahat d win i d amezwaru i yura wemdan !!) i wumi qqaren LES METAMORPHOSES neγ l'ANE d'OR. Ungal agi yettwassen atas deg wemḍal i-mi tella tessequlit ines γer watas n tutlayin ! Zzmam wiss 7 deg-s yettawi-d γef tmacahutt n Fsica neγ Felfla am tagi i γ-d-uram akka !! ; azwel-ines s tṛumit AMOUR ET PSYCHEE.\nzina - Tinin-is...\nsalut c'est vraiment magnifique çe conte c'est de notre patrie\nsilya - Tinin-is...\nazul felawen beghigh tamacahout\n3li - Tinin-is...\nazul fell-awen ay imddukal 3zizen atas felli; dgha γas ma tbe3dem i tiṭ dgha deg ul i tell-am; saram-γ ad til-im tgerzem di tiddukal numidya\nslam-iw merra i y imasladen n numidy.\nsγu/ Σli Belğudi si Teffreg


url: =Awal ɣef Dda Rachid Aliche – La Kabylie autrement\nAmeskar amenzu n ugal s teqbaylit, mass Rachid Aliche, d win i ɣ-yeǧǧan ɣef 55 n yiseggasen deg tudert-is.\nIlul Rachid Aliche, ass n 07 ibrir 1953, deg Tgemmunt Ʃazzuz n At Maḥmud (At Dwala).\nIlmed aswir-is asdawan deg tesdawit n Lezzayer tamanaɣt, iseggasen-nni n 1970. Illa s idisan n Dda L’Mulud n At Mɛammaṛ i ɣur d-yelmed timsirin n tmaziɣt i iskker deg tesdawit talemmast n Lezzayer.\nIsker mass Aliche ungal “Asfel” deg useggas n 1981 d wungal “Faffa” deg useggas n 1986. Rachid Aliche yeskker tuget n tedwilin tidelsanin deg umaṭṭaf wis II (chaine II); maca d afus-nni i iger ɣer tsekla tirawt taqbaylit i yis-s-d-yufrar ugar.\nRachid Aliche iḍfeṛ tizrawin tunnigin deg taɣult n Uẓṛuran, yewwi-d Agerdas n Tezrawin Tunnigin (DES) n Uɣaran (Physique) seg tesdawit n Lezzayer tamanaɣt, Agerdas n tezrawin tisdawanin n Tsekla deg Lyon-II, yiwet n tesdawit anda daɣen i yeḍfeṛ ilmuden isnilsiyen ifriqen, n tesnazmult d tezrawt n l’Ethnologie.\nAm akken yeḍfeṛ timsirin deg tutlayt talalmanit (Tanaga n Usuday Goethe n Lezzayer).Timerna-yines s annar n umennuɣ mgal asenger n tsekla taqbaylit d afud ameqqran i-mi Asfel, ungal-is amenzu, d win i isersen ticraḍ timenza ɣef twenza n tlalit n tewsit taneglant s Teqbaylit. Ungal n Dda Rachid yegla-d s wungalen-nniḍen i Tsekla Taqbaylit : am « Askuti » n Said Sadi d « Iḍ d wass » n Amer Mezdad.\nTuṭṭfa deg tewsit am tagi d yiwet n tiɣilit tamaɣurt deg ubrid-is, tsekla taqbaylit, ɣer sdat, azgen n tmiḍi seg wasmi yella yura Belaid At Ʃli. Tawsit taneglant teggar-d amynut deg yisental n yinaw d wayen akk yurzen ɣer tutlayt.\nSin wungalen-nni i d-yura, s teqbaylit, Rachid Aliche, dɣa “Asfel”, d wid i ɣef ɣmant tecraḍ n leqdic n umenzu ɣef unnar n tira s teqbaylit : tira iwatan, tutlayt i deg ntant acḥal n tyitwin, ɣas s tin n tismin tettwajber-d seg tingara, maca glan-d yidsen ayla-nsen seg uẓaṛ, ṭṭfen-d seg yiri n tɣerma tamaziɣt, llin-as irebbi i talsa s umata. I sin yidsen, wungalen n Aliche, fkan anzi d ungalen yesfaltayen ɣer yimal iwatan, i d-yessekfalen aẓaṛ n wi k-ilan.\nI wakken ad mlilen iceqfan, anadi yezger akk-in i tmurt n Leqbayel, d win yunagen ɣer Tahert (Tiaret), Гadames (Ghadamès), Tuggurt (Touggourt) … atg. Anadi-yagi i yezgren tilisa n uxxam ɣer tamiwin-nniḍen n tmazɣa d Azamul n tayri am win yettnadin ɣef tin i izedɣen ul (nettat = unti)..\nMass Aliche yeskker ddeqs n tedwilin ɣef tutlayt d tɣerma tamaziɣt, seg useggas 1990, akk d yiwet n tedwilt i Yimecṭaḥ (Ccna, Uraren,Tukksa ɣef wul, Awal “tanfalit”, Tasekla); seg 1998, yeskker yiwet n tedwilt tamalast i deg d-yettawi ɣef tɣerma d yidles n yilagrakal.\nMass Aliche Rachid yella seg Yimedrawen n Useqqamu Unnig n Timmuzɣa (HCA) n wasmi yella d Amaray-is Amatu, mass Idir Ait Amran.\nRachjd Aliche yedder tallit-nni n tlalit n Yiselmaden imezwura n Tutlayt d Yidles Amaziɣ i d-yeffɣen seg Ben Aknun. Ur sen-yebri yara mass Aliche i Yiselmaden -nni armi d asmi i rekden yakk deg wadeg-nsen anda selmaden tamaziɣt-nni. Ddeqs n temliliyin i d-yedder d Yiselmaden n Tutlayt d Yidles Amaziɣ deg Ben Aknun d El Qubba.\nSeg tnaga-w ɣef Dda Rachid a d-yali waya :\n– Isawal-iyi Alɣuɣ,\n– Isuddes-iyi-d tagnit anda i d-giɣ yiwet n temsirt n Tmaziɣt deg Tesnawit “Hassiba..” n El Qubba, sdat Iselmaden n tutlayt d yidles amaziɣ. Wwiɣ-d yiwet n temsirt n tɣuri tazrawt, d yinelmaden n uswir wis 4 n Uɣerbaz alemmas. Aḍris, ddmeɣ-t-id seg ungal n Amer Mezdad “Iḍ d wass” i d-yewwin ɣef usentel n Tezdemt deg Lyali.\n– D netta neɣ d Madjid Ben Belkacem, aselmad n tmaziɣt, anardal deg Ṛṛadyu tis II, i d-yettakken tisebɣas i yiselmaden n tmaziɣt d yisallan ɣef yakk timliliyin i sen-d-yettwasuddsen d tinanin deg Tesnawiyen n Ben Aknun d El Qubba.\n– Yull-iyi asmi zegreɣ seg tmurt n Leqbayel ɣer tmanaɣt ad slemdeɣ iles d yidles amaziɣ am akken asmi ṭṭfeɣ adeg-iw deg tesnawit n Frantz Fanon, ur iyi-gdil ara, s netta s Grain Arezqi, d wid i yufiɣ deg tmasit am tin n wass-nni,\nRachid Aliche seg Yimeskkaren n Tiddukla « TALA » deg Lezzayer tamanaɣt s idisan n wudmawen imaɣuren n tẓuṛi, tasekla d yidles amaziɣ.\nTajmilt i Mass Aliche Rachid, tin i wumi ur izemmer a s-d-yemḥilleq Yilagrakal.\nF. At Muḥend.\nGm : Tanemmirt i Ueddakel Mohand Ben Sadok i yi-d-yuznen tazdemt n yisallan ɣef tudet n mass Aliche Rachid. Ayen nura fellas drus.\nwin yessnen « la source » n umagrad a , aɣ tt-id yefk


url: =Uṭṭun azegzaw i uḥraz n yigerdan seg tukerḍa d uɛraq – وكالة الأنباء الجزائرية ويب TV\nDanish businessmen are back in Algeria, the gateway for Africa\nTga-d temsulta tazzayrit uḍḍun n 104 i lmend n uberreḥ ɣef uɛraq n yigerdan neɣ tijrimin ara d-yilin mgal-nsen.\nYella-d uzwur-a deg ukatar n uɣawas aɣelnaw mgal uxḍaf n yigerdan. Yenna-d ufesyan ameqran n temsulta, Omar Laroum dakken « yebda wuḍḍun-a yetteddu ɣer tebniqin d-yelhan d uḥraz n yigerdan deg Lezzayer s umata », am wakken ay d-yerna dakken « uḍḍun-a yerza daɣ iɣermanen uḍɛifen am yiwessaren d yimeɛdaṛ », imi ay ttilint tegnatin aydeg kra n yimɣaren neɣ imeɛdaṛ tteffɣen seg uxxam yernu ɛerrqen.\nUḍḍun-a d win ara yessifessen tifin n wid yettwaxeḍfen. Ɣef leḥsab n Tmehla Tamatut n Tɣellist Taɣelnawt, gar 21 n yimdanen ay yettwaxeḍfen seg 23, tessaweḍ temsulta ad d-teslelli ala 6 n yimdanen. Ula ma 70% seg yinejrimen yettekkayen deg yixḍafen-a ttwaḍḍfen, maca amur ameqran seg wid yettwaxeḍfen ya mmuten neɣ ur ten-id-ufin ara.\nYusa-d wuḍḍun-a n 104 i lmend n usnerni n yidles n uberreḥ deg tallit aydeg yegget uxḍaf n yigerdan.


url: =Azwaq - Wikipedia\nMirkur nɣ Azwaq iga amtiwg i kullu imẓẓin ɣ unagraw anafuk d uttayn ur iṭṭaf awd kra n unzwi i ra yas iḥḍu tirɣi, ɣikan af a nttafa tasna n uzwaq ar ttlmaway amzaray ɣ tsk°fal n tirɣi i kullu imqqurn gr imtiwgn n unagraw ad.\n82 000 000 km d 217 000 000 km\nAzmz n usnirm\nTazgalt: taguri ur ittyawssan :valeur Erreur MONTHNAME : paramètre aggur invalide: valeur inconnue valeur inconnue (valeur inconnue-valeur inconnue-valeur inconnue)\nAnsa n usnirm asnallan\n69 817 445 km\n46 001 009 km\n74 800 000 km²\n60 830 000 000 km³\n3 Tanɣa n uzwaq\nAwum aknunnay: 4 879 akilumitr.\nAbddur: 3,3 × 10²³ akilugram.\nAstum f tfukt: 59,6 agndid akilumitr.\nAzmz n wannaḍ: 59 n wass.\nAzmz n uḥbu anafuk: 88 n wass\nTirɣi n tsna: 167 °C.\nTirɣi - azal: 473 °C.\nTirɣi - iḍ: -183 °C.\nAr ittnunnt uzwaq zund kra n itri n zikk nɣd win tdgg°at ɣ wakal, macc icqqa bahra a ittuẓṛa acku yaẓ nn i tfukt, d waxxa ɣikan, nẓḍaṛ att nkid d att nanni snat tikkal ɣ usgg°as: ɣ tldrar (tafsut) dar timdllst d ɣ umwan dat n awjim.\nTanɣa n uzwaqsnfl\nIfrki n uzwaq trwas ultmas ɣ wayyur nnɣ iɣ llan isaffn ..., imẓṛiyyn ittuẓlan i yifrki n tsna d gan t kigan n tiwririn tukmirin xttilli iẓḍaṛn mas yadli igan ul n uzwaq d taduli isiṣmiḍn d ar ittimẓi ffir n iɣ imyamaẓ ifrki.\nTuqqna yattuyn n uzwaq inza mas d ul nns iga anbɣur s uzzal, uggar n ku imtiwgn wiyyaḍ ɣ unagraw nnɣ anafuk.\nYurrid zɣ "https://shi.wikipedia.org/w/index.php?title=Azwaq&oldid=27273"\nDernière modification le 18 Yulyuz 2021, à 13:25\nAsnfl iggʷran ɣ tasna ad ittyawskar ass n 18 Yulyuz 2021, ɣ 13:25.


url: =Tiqsiḍin n Wedlis Iqedsen Ṛebbi iεawen Ḥizqiyahu - Site officiel des Témoins de Jéhovah\nTEẒRIḌ acuγer ideεεu wergaz-agi γer Yahwa? Acimi yessa tibṛatin-agi zdat n uεalṭar n Yahwa? Argaz-a isem-is Ḥizqiyahu. Yeḥkem γef tgelda n usammer n Isṛayil yesεan sin leεṛac. Agellid-agi yesεa aγilif ameqran. Teẓriḍ acimi?\nAxaṭer yusa-d lεeskeṛ n tmurt n Acur ad yeẓdem γef tgelda n sin n leεṛac iγef yeḥkem. Yuγ lḥal At Acur ssengren yakan εecṛa leεṛac n umalu. Yahwa iεemmed ad yeḍru waya axaṭer yejhel wegdud.\nTibṛatin-agi yessa Ḥizqiyahu zdat n Yahwa ţ-ţid i s-d-iceggeε ugellid n Acur. Acu i d-yuran deg-sent? Agellid n Acur yumeṛ i Ḥizqiyahu ad yeknu zdat-es yerna yekkat-ed di Yahwa Ṛebbi. Γef wannect-a i geẓẓull Ḥizqiyahu, yenna: ‘A Yahwa, sellek-aγ seg ufus n ugellid n Acur. Akka leǧnas meṛṛa ad εelmen belli d kečč kan i d Ṛebbi.’ Yahwa a d-iḥess i Ḥizqiyahu?\nḤizqiyahu d agellid yelhan. Ur icuba ara yir igelliden n tgelda n εecṛa leεṛac n Isṛayil, neγ baba-s Aḥaz yellan d agellid n diri. Ḥizqiyahu yuγ awal i leqwanen meṛṛa n Yahwa. Mi gfukk Ḥizqiyahu taẓallit-is, nnbi Icεaya iceggeε-as lǧawab-agi i d-yekkan sγur Yahwa: ‘Agellid n Acur ur d-ikeččem ara tamdint n Yarucalim. Ula d yiwen seg iεsekṛiwen-is ur d-iţqerrib γur-es. Ur d-kkaten ula d yiwet n tḥeṛbunt γer temdint.’\nMuqel ţţeswiṛa-ya. Teẓriḍ anwa-ten iεsekṛiwen-agi meṛṛa yemmuten? D At Acur. Yahwa iceggeε-ed lmelk-is i genγan deg yiwen yiḍ 185 000 n iεsekṛiwen. Imiren agellid n Acur yekker, yuγal γer tmurt-is.\nTagelda n sin leεṛac teţţusellek, agdud yethedden kra n lweqt. Asmi i gemmut Ḥizqiyahu, d mmi-s Manaci i guγalen d agellid. Ama d neţţa ama d mmi-s Amun i t-id-iḍefren ur llin d igelliden yelhan. Tamurt teččuṛ daγen ţ-ţimenγiwt akk-d leqher. Asmi i gemmut ugellid Amun s ufus n iqeddacen-is, d mmi-s Yucyahu i guγalen d aneḥkam γef tgelda n sin leεṛac.\n2 Igelliden 18:1-36; 19:1-37; 21:1-25.\nAnwa-t wemdan-agi yellan di ţţeswiṛa? Acimi yetḥeyyeṛ aṭas?\nD acu-tent tebṛatin-a i gessa Ḥizqiyahu zdat n Ṛebbi? Acimi yeţẓalla?\nAmek i iga ugellid Ḥizqiyahu? Yahwa yessexdem nnbi Icεaya akken ad iceggeε lexbaṛ i Ḥizqiyahu. Acu-t lexbaṛ-agi?\nAcu yexdem lmelk n Yahwa i wat Acur akken i t-teţwaliḍ di ţţeswiṛa?\nXas akken tεac di lehna tgelda n sin leεṛac kra n lweqt, acu yeḍran si lmut n Ḥizqiyahu d asawen?\nΓer 2 Igelliden 18:1-36.\nAmek i gnuda Ṛabcaqi, i ghedṛen s yisem n tmurt n Acur, ad issefcel liman n wat Isṛayil? (2 Igel. 18:19, 21; Tuf. 5:2; Ahel. 64:3)\nAmek i ttabaεen Inagan n Yahwa lemtel n Ḥizqiyahu m’ara ţmagaren axaṣem? (2 Igel. 18:36; Ahel. 39:1; Lem. 26:4; 2 Tim. 2:24)\nΓer 2 Igelliden 19:1-37.\nDi lweqt-nneγ, amek i ttabaεen iqeddacen n Yahwa lemtel n Ḥizqiyahu di teswiεin n ccedda? (2 Igel. 19:1, 2; Lem. 3:5, 6; Iεeb. 10:24, 25; Yeε. 5:14, 15)\nAmek i geţwaγleb ugellid Sancirib tlata iberdan? Γer wuγur yefka lewhi wannect-a? (2 Igel. 19:32, 35, 37; Aweḥ. 20:2, 3)\nΓer 2 Igelliden 21:1-6, 16.\nAyγer i nezmer a d-nini belli Manaci d yiwen si yir akk igelliden i gḥekmen γef Yarucalim? (2 Amez. 33:4-6, 9)


url: =Awal n dda Ɛebdella ɣef wammud isefra « Tujjma Tuzzma.\nYou are at:Home»Tasekla»Awal n dda Ɛebdella ɣef wammud isefra « Tujjma Tuzzma.\nBy Djamal Benaouf on\t 30 octobre 2016 Tasekla\nAwal n dda Ɛebdella ɣef wammud isefra « Tujjma Tuzzma. *\nAmedyaz-agi mačči ala s isefra ara t-nissin, tagi d tagerṭuft meẓẓiyen kan seg isefra-s, amzun d tameqqunt ijeǧǧigen i d-yegmer seg iḥulfan-is rqiqen, niγ yesqucceḍ-itt-id seg yenzizen n wul-is, teččur d tigezza lqayen i d-yettwaferzen si teqbaylit i d-yufafen.\nBab-is d aγelnaẓri yezgan, d amḥaddi γef Tmaziγt yakk d izerfan-is i d aγ-yettwakksen.\nAnwa ur nessin bab isefra-ya ? “Ǧamal Benεuf. Deg waγul n weγnes γef tutlayt taγelnawt, di tmazγa tameqqrant, seg umalu alamma d asammer.\nDi tiddukliwin tidelsanin n Tmaziγt, di Merruk neγ γer Leqbayel d Icawiyen, Neγ di Neffusa Ilibiyen, yakk d tiddukliwin n Urup deg idabuten-nsen i gan tallalt i Tmaziγt, yuqmen imnadan fell-as.\nAnwa aγmis ur d-nutla γef tinawin i d-yettaru s yisem n “Tiddukla NUMIDYA„ di Wehran.\nTiddukla-yagi i wumi mechur yisem di yal tama n tmurt.\nBab n tgerṭuft-agi isefra “Mass Ǧamal Benεuf” , tiketwa-s d itri yettecruruqen ur nxessi ger imeγnasen.\nD netta i d asafu imenjagen n tsutwin i la d-yemmalen, kra ara d-nini deg-s d ccekran ad yili drus, mačči d ayen kan i yuklal γur-neγ yiwen umaγnas am netta.\nAmennay izaden, γef wawal n lḥeqq i yella, ma yerfed ameslay deg wegraw ad yesserwu wid isellen, s tmubyint n tidet akk d tketwa lqayen i yettḥuddun Tamaziγt.\nArgaz-agi ahat a d-yaweḍ wass ideg ara d-iban yisem-is seg usigna i t-yedlen, u ad yeflali yiṭij-is ireglen s wagu berriken.\nAcḥal d tikkelt i d as-nniγ i “ Ǧamal Benεuf” :\n“ Ayen i d-teqqareḍ yessefk a t-taruḍ, awal-ik ur yuklal a t-yeddem waḍu γer yefri n tatut.”\nZgiγ qqareγ-as : “ Aru, ssefru, sfukti tasekla akk d tmedyezt, ur ilaq ad ak-yeqqim yiwen wawal war tira.”\nNetta yettban-as-d γer yiman-is kra i d-yeqqar d cwiṭ, am wakken d ulac di tmuγli-ines.\nAcku ur yeḥsib ara iman-is deg waγul imedyazen akk d imaruten.\nMi d-yessufeγ tagerṭuft-agi isefra-ines, ufiγ-ten lhan aṭas, ttuqimen tissas, ččuren d tigezza war tilas.\nArgaz-agi werǧin ixemmem γef wexxam n tmeṭṭut d warraw-is d tudert-is, akken i yettxemmim γef “ NUMIDYA” , γur-s Tamaziγt i d tudert-ines, ulac ayen nniḍen si nnig-s.\nWerǧin yekti amek ara yecrureq yisem-is, niγ ad yesnerni di ccan-is, maca ala win yellan d argaz ameγnas meqqren i yessnen d acu-t wazal uγelnaẓri ameqqran, am “Ǧamal Benεuf ”, amḥaddi n Tmaziγt.\nAmezruy-ines d inigi yezgan deg wulawen-nneγ, asmi yella deg yefri “ Les planteurs” , si ddaw uṭerbuq n wuzzal, yeqqar Tamaziγt di tuffra, netta d imeddukal-is.\nImira yufrar tellis, yuzef lḥif ciṭuḥ, Ǧamal Benεuf γur-s asideg n tiddukla Numidya, γur-s inelmaden yuγalen d iselmaden n Tmaziγt.\nNekk s timmad-iw yeččur-iyi tiṭ s tafat, yakk d wul d asirem imi amud i yezzuzer yemγi d irgazen i d aγ-d-yessuli, d isentiyen n wemteddu.\nAyen yuklal Ǧamal mačči d ayen ara d-yesban yemru, niγ d ayen ara d-neḥku, netta d yiwen usalas yezgan d alemmas, aṭas n taẓayt i yeṭṭef ammar a γ-yedrem ssqef.\nNekk si tama-w wellheγ-t ad yaru, imru ur as-iberru, ma ira Yillu ayen i nebγa ad yeḍru, lebγi-nneγ d Tamaziγt… d Tamaziγt… d Tamaziγt, ur yezmir ḥedd a tt-ineγ.\nǦamal isem-is γur-i yettwarez s itran, yuli ccan-is s igenwan, yeṭṭef abrid d ahrawan.\nIga i Tmaziγt igan yelhan, di temdint n Wehran d netta i d asenti lqayen.\nIsefra-s weznen, di tcihant i rsen, mnadan mṣadan yiwen yiwen, d tigezza yakk d lmeεnat i ččuren, d tala ẓiden deg webrid n Tmaziγt, d lawliya i tt-yessersen, aman-is sudduren, win iran ad yagem seg-sen.\nD wagi i d Ǧamal Benεuf, yedder i Tmaziγt, yefka-yas akud n tudert-is merra.\nD amdan yumnen s yigan d weγnes n Tmaziγt, yedder yid-sen, ur yečči ur yeswi seg-sen.\nD win yellan d aruγi n wawal, deg uxeddim yezgan s lmul d tuddsa werǧin yewḥil, niγ yuγal γer deffir.\nYezga d amezwaru γer weγnes, d isutar izerfan n weγref di tinawin n yeγmisen yakk d isaragen di ssinimat d usideg n Numidya yakk d weγrem n yedles.\nNekk mi refdeγ imru i wakken a d-aruγ tazwart γef kra isefra-yagi-ines, ufiγ-d iman-iw la ttaruγγef tudert-is, d weγnes-ines, ur ḥulfaγ d yiman-iw, imi yettwaxleq-d sγur Rebbi d amḥaddi, taγensa tedda-d yid-s, mi d-ilul i Tmaziγt.\nMa yella riγ a d-sbaneγ taγensa n wergaz-agi, atan akken i d as-ijuǧǧeg umiwan n tudert, nessaram ad aγ-yessefreḥ s waṭas n yigan-nniḍen yellan d llsas, yeγzen s ufus-is i tutlayt-nneγ.\nǦamal Benεuf mazal-it a d-iban ssya γer wemteddu umezruy n tudert-is, a t-id-yesban wakud mi ara d-yaweḍ lawan i wayenni, asmi ara tali Tmaziγt s annar n yigan d waγul n tudert ger warraw-is.\nǦamal ucbiḥ icebbeḥ-aγ imaziγen di yal agraw, s wul-is yesker tagrawla tadelsant, di tlemmast n yelmeẓyen.\nTamesmunt i d as-d-yezzin si ddaw umendad n Ssaεid Ẓeεmuc, Weεmer, Hewwari, Σli, Racid, Meqqran, Kamal, Yazid, Ḥakim, Σebbas, Smaεil, yakk d waṭas nniḍen a yi-ssurfen ma ur ten-id-bdireγ.\nIberdan i d-wwin d uγdimen, nitni d ifeṭṭiwjen, si tketwa n Ǧamal i d-neṭgen, d ijerriḍen i yejreḍ s uwehhi-ines, d ifuladen i usuddes ara ḍefren yelmeẓyen deg webrid n wemteddu.\nKra imeḥḥen d kra iεawez d kra yuzzel, d kra yelluẓ γef Tmaziγt γur yiman-is am wakken ur yexdim kra.\nImedyaten n Ǧamal ulaḥedd-iten, d imexḍa widak irewsen γur-s.\nIlmeẓyen-agi i d-yessewjed Ǧamal, nutni daγen la sselmaden wiyaḍ, ara yilin d isufa n tafat i tsutwin-nniḍen.\nMa nutla-d γef umezruy n Numidya ad yili wawal γezzif aṭas, ayagi d ayen ara d-arun nutni s timmad-nsen deg yimal.\nSsarameγ-as i Ǧamal teγzi usemmud akken a d-yernu aṭas isefra, d tawant si fad i win yeffuden.\nTanemmirt i Ǧamal d netta i d tafat iγelnawen yakk d imeγnasen n Tmaziγt di Wehran.\nΣebdella n At Ḥaman.\nDi Wehran, ass n 24/11/98\n*Tamawt : Niqal d tagi ara yilin d tazwart i wammud isefra « Tujjma tuzzma » segmi ur d-yeffiγ ara di tallit-nni, yernu ddeqs i yettwabeddlen deg-s; kkseγ kra isefra, rriγ wiyaḍ deg wadeg-nsen, γef waya ur d-yeddi ara deg-s weḍris-a.\nTanemmirt a Dda Σebdella.


url: =Max allig mzziyn imazighn gh tmizar nsn? - Amazighnews\nMax allig mzziyn imazighn gh tmizar nsn?\nPublication : 20 juillet 2012\t Écrit par Mohamed Akunad\nMad isarn alligh mmuttin imazighn lli tt inn kkanin gan yan ughrf (peuple)ixatrn mk lli s tn isnuml (qualifier)iwis n Khldun g zik alligh mzziyn ghil ad g tmizar nsn?\nIga wad asqqsi imqqurn lli xf ur nufi ad nrar g tizi ad, mac iga asqqsi lli d iqqann ad izziwiz (tourmenter) tarwa n imazighn, ur d helli ar d ssnn ayd isarn g umzruy nsn, mac ard smmsskln asurs (situation) lli g llan ass ad.\nAmukris (le problème)iga t llig d tugtt n willi mi nttini imazighn d tmazighin ttun amukris ad, acku tamagit tamazight ur sul darsn tgi ghas yan ufrdis (élément) igzzuln bahra, nghd ur t akkw tgi g tmgit nsn.\nWilli d tilli issnn amukris n imazighn s tidt, gan tn willi d tilli frknin s tmagit tamazight, tg darsn (ghursn) anzgum (souci), talla nsn ( leur existance) tzdi d tmazight; ur as d sul kkin mani, ur asn d tkki mani.\nUr ar sawalgh xf igdudn n imazighn id war afrak lli mi sstunt tmmariwin n tudrt takuyasst (quotidienne) mad gan ula ma rad sul gin, ar sawalgh xf tufut (élite) g tmazighin d imazighn willi d tilli uginin ad fsin lah tn, mk lli lah ighrfan ggutnin n zik.\nAsqqsi n: Max allig mzziyn imazighn g tmura nsn? Ur d iqqan ad irzm ghas xf umzruy igrsn (stagné) iqqan ad irzm xf imal, ar t isrus umazigh xf ad issn aylli t ur ittajjan ad yimghur zund akkw ingga ns; tarwa n ighrfan yadn lli ur ad t zrin s umya igh isdus ixf ns ibikks i tmgit ns.


url: =Bible verses about catholic | Kabyle\nBible verses about "catholic" | Kabyle\n6 Sidna Ɛisa yenna-yas : D nekk i d abrid axaṭer d nekk i ț-țideț, d nekk i ț-țudert. Yiwen ur yezmir ad iṛuḥ ɣer Baba m'ur yekki ara seg-i.\n8 S ṛṛeḥma n Sidi Ṛebbi kan i tețwasellkem, mi tumnem. Ayagi mačči d ayen i d-ikan s ɣuṛ-wen lameɛna ț-țukci n Sidi Ṛebbi. 9 Mačči s lḥasanat-nwen i tețwasellkem akken yiwen ur ițzuxxu s yiman is; 10 axaṭer ayen i nella tura s ɣuṛ Sidi Ṛebbi i ɣ-d-yekka, ixleq-aɣ-ed di Ɛisa Lmasiḥ iwakken a nexdem di tudert-nneɣ lecɣal yelhan i-ɣ-d ihegga si tazwara.\n50 Atan weɣṛum i d-yekkan seg igenni : win ara yeččen seg-s ur yețmețțat ara. 51 D nekk i d aɣṛum n tudert i d yekkan seg igenni. Kra n win ara yeččen seg weɣṛum-agi ad yidir i dayem. Aɣṛum ara d-fkeɣ d lǧețța w, yis ara tɛic ddunit. 52 Mi slan wat Isṛail i wannect-agi bdan țemjadalen qqaṛen wway gar asen : Amek akka i gezmer a ɣ-d-yefk aksum-is a t-nečč ? 53 Sidna Ɛisa yenna-yasen daɣen : S tideț a wen-d-iniɣ: m'ur teččim ara si lǧețța n Mmi-s n bunadem, m'ur teswim ara seg idammen-is ur tețțili ara deg-wen tudert. 54 Win ara yeččen si lǧețța-w, ara yeswen seg idammen-iw ad yesɛu tudert n dayem, yerna a t-id-sseḥyuɣ si lmut ass aneggaru. 55 Axaṭer lǧețța-w d lqut n ṣṣeḥ, idammen-iw ț-țissit n ṣṣeḥ. 56 Win ara yeččen si lǧețța-w, ara yeswen seg idammen-iw ad yili deg-i nekk ad iliɣ deg-s. 57 Baba Ṛebbi i yi-d-iceggɛen deg-s i tella tudert, d nețța i yi ssidiren. Akken daɣen win ara yeččen seg-i ad yidir yis-i. 58 D wagi i d aɣṛum i d-yekkan seg igenni. Mačči am weɣṛum-nni i ččan lejdud-nwen; nutni mmuten, ma d win ara yeččen aɣṛum-agi ad yidir i dayem. 59 D imeslayen-agi i d-yenna Sidna Ɛisa asmi i gesselmed di lǧameɛ n wat Isṛail di temdint n Kafernaḥum. 60 Mi s-slan inelmaden-is, aṭas deg-sen nnan : Imeslayen-agi weɛṛen, anwa i gzemren a ten-yeqbel ? 61 Sidna Ɛisa, mi geẓra inelmaden is sgermuden wway gar-asen ɣef wayen i d-yenna, yenna-yasen : Iqṛeḥ-ikkun lḥal ? 62 D acu ara tinim ihi m'ara teẓrem Mmi-s n bunadem yuɣal ɣer wanda yella di tazwara ? 63 D Ṛṛuḥ i d-yețțaken tudert amdan ur yețțaweḍ ɣer wacemma ma yețkel ɣef yiman-is. Imeslayen-agi i wen-d-nniɣ, d wigi i d Ṛṛuḥ, d wigi i ț-țudert. 64 Lexsaṛa : llan kra gar awen ur numin ara! Si tazwara Sidna Ɛisa yeẓra anwi deg-sen ur numin ara, yeẓra daɣen anwa ara t-ixedɛen. 65 Yenna-yasen daɣen : Daymi i wen-d-nniɣ : ulac win i gzemren a d-yas ɣuṛ-i ma yella mačči d Baba Ṛebbi i s-d-issawlen. » 66 Seg imiren, aṭas i t-yeǧǧan seg inelmaden-is, rewlen fell-as. 67 Sidna Ɛisa yezzi ɣer tnac inelmaden-is, yenna-yasen : Ur tebɣim ara aț-țṛuḥem ula d kunwi ? 68 Semɛun Buṭrus yerra-yas : A Sidi, anwa i ɣer ara nṛuḥ ? ?uṛ-ek i gella wawal n tudert. 69 Nukni nesɛa laman deg-k, yerna neẓra belli d kečč i d Imqeddes i d-iceggeɛ Sidi Ṛebbi. 70 Sidna Ɛisa yenna-yasen : Mačči d nekk i kkun-ixtaṛen di tnac yid-wen ? ?as akken yiwen gar awen d Cciṭan . 71 Yenna-d annect-agi ɣef Yudas, mmi-s n Semɛun n taddart n Qeṛyut, yiwen ger tnac inelmaden-is ara t-ixedɛen.


url: = Luke 17 (Kabyle: New Testament) - České uživatelské rozhraní\n1 Sidna Ɛisa yenna i inelmaden is imeslayen-agi : -- D lmuḥal ur d-țilint ara sebbat ara yesseɣlin imdanen di ddnub. A nnger n win ara yilin d sebba n uɣelluy ;\n2 axiṛ a s-ɛelqen aɣaṛef n tsirt ɣer temgeṛṭ-is, a t-ḍeggṛen ɣer lebḥeṛ wala ad yesseɣli di ddnub yiwen seg imecṭuḥen-agi.\n3 ?adret ɣef yiman-nwen ! Ma yeḍlem gma-k ssefhem-it, ma yendem deg wayen ixdem semmeḥ as.\n4 ?as ma yeḍlem-ik sebɛa iberdan deg wass, ma yusa-d ɣuṛ-ek sebɛa tikkal a k-d-yini : « aql-i ndemmeɣ deg wayen xedmeɣ », ilaq a s tsemmḥeḍ.\n5 Ṛṛusul n Sidna Ɛisa nnan-as : A Sidi ssemɣeṛ liman-nneɣ !\n6 Sidna Ɛisa yerra-yasen : Lemmer tesɛam liman ulamma annect n uɛeqqa n yired, aț-țizmirem aț-ținim i ttejṛa-yagi n țut qleɛ sya tṛuḥeḍ aț-țeẓẓuḍ iman-im di lebḥeṛ, a wen-taɣ awal.\n7 Anwa deg-wen ara yesɛun axeddam ikerrzen neɣ ikessen lmal, ara s-yinin m'ara d-yuɣal si lexla : « lɛeslama-inek, qqim aț-țesteɛfuḍ, tura a k-d-awiɣ aț-țeččeḍ ».\n8 Mačči akka ara s-yini, meɛna a s-yini : « ɣiwel beddel lqecc-ik tawiḍ-iyi-d ad ččeɣ ad sweɣ, mi ččiɣ ṛwiɣ, imiren aț-țeččeḍ aț-țesweḍ ula d keččini. »\n9 Eɛni ad icekkeṛ axeddam-is imi gexdem ayen i s-yumeṛ ?\n10 Kunwi daɣen m'ara txedmem ayen i wen-d yețwamṛen, init : d iqeddacen kan i nella, nexdem ayen ilaqen a t-nexdem.\n11 Deg webrid-is ɣer temdint n Lquds, Sidna Ɛisa iɛedda ger tmurt n Samarya akk ț-țmurt n Jlili.\n12 Mi gekcem ɣer yiwet n taddart, mmugren t-id ɛecṛa imuḍan ihelken lbeṛs, bedden mebɛid\n13 ɛeggḍen nnan-as : A Sidna Ɛisa ! A Sidi ḥunn fell-aɣ !\n14 Mi ten-iwala, Sidna Ɛisa yenna yasen : Ṛuḥet a kkun-walin lmuqedmin, a d-cehden belli teḥlam. Deg webrid-nsen mi ṛuḥen, akken walan iman-nsen ḥlan ṣfan,\n15 yiwen deg-sen yuɣal-ed seg webrid-nni yețḥemmid Ṛebbi s kra yellan di taɣect-is.\n16 Yusa-d yeɣli ɣer iḍaṛṛen n Sidna Ɛisa, iseǧǧed zdat-es, icekkeṛ-it, yerna argaz-agi d aṣamari i gella.\n17 Sidna Ɛisa yenna i lɣaci : Eɛni ur ḥlin ara di ɛecṛa yid-sen ? I țesɛa nniḍen anda llan ?\n18 Anagar abeṛṛani-agi i d-yuɣalen ad yeḥmed Ṛebbi !\n19 Dɣa yenna i usamari-nni : Kker fell-ak uɣal ɣer wexxam ik, imi tumneḍ yis-i, tețțusellkeḍ.\n20 Ifariziyen steqsan Sidna Ɛisa melmi ara d-tas lḥekma n tgeldit n Sidi Ṛebbi. Sidna Ɛisa yerra-yasen : Lḥekma n Sidi Ṛebbi mačči d ayen țwalint wallen.\n21 Ur nezmir ara a d-nini : ațan dagi neɣ ațan dihin, axaṭer lḥekma n Sidi Ṛebbi ațan gar-wen.\n22 Sidna Ɛisa yenna i inelmaden-is : A d-yas lweqt i deg ara tmennim aț-țeẓrem Mmi-s n bunadem ulamma d yiwen wass lameɛna ur kkun-id-ițṣaḥ ara.\n23 Imiren ma nnan-awen-d : atah dagi neɣ atan dihin ur țṛuḥut ara, ur țțazzalet ara,\n24 axaṭer am lebṛaq m'ara yewwet seg yixef n igenni ɣer wayeḍ, akken ara yili Mmi-s n bunadem ass n tuɣalin-is.\n25 Tazwara ilaq ad yeɛteb aṭas, yerna lǧil-agi ur t-iqebbel ara.\n26 D ayen yedṛan di zzman n Nuḥ ara yedṛun deg ussan n tuɣalin n Mmi-s n bunadem.\n27 Imdanen llan tețțen, țessen, țemyezwaǧen, zeggjen i dderya-nsen, armi d asmi yekcem Nuḥ ɣer lbabuṛ ; yewwet-ed uḥemmal, neflen-d waman ɣef ddunit, imdanen meṛṛa mmuten.\n28 D ayen yedṛan di zzman n Luṭ ara yedṛun daɣen : imdanen tețțen tessen, țțaɣen znuzun, țeẓẓun, bennun ;\n29 asmi d-yeffeɣ Luṭ si temdint n ?udum, teɣli-d seg igenni tmes d ukebri i ten-isnegren akk.\n30 Akken ara d-tedṛu asm'ara d-iban Mmi-s n bunadem.\n31 Ass-nni win ara yilin sufella n wexxam ur ilaq ara ad yekcem a d-iddem lqecc-is ; win i d-yufa lḥal di lexla ur ilaq ara ad yuɣal ɣer deffir ;\n32 mmektit-ed tameṭṭut n Luṭ.\n33 Win ara yebɣun ad isellek tudert-is ad a s-tṛuḥ, win iwumi ara tṛuḥ ɣef ddemma n yisem-iw a ț-isellek.\n34 Qqaṛeɣ-awen : deg iḍ-nni, ger sin ara yilin deg yiwen wusu, yiwen ad ițwarfed wayeḍ a d-yeqqim.\n35 Ger snat n tilawin yeẓẓaden, yiwet aț-țețwarfed tayeḍ a d-teqqim.\n36 Ger sin yergazen ara yilin di lexla, yiwen ad ițwarfed wayeḍ a d-yeqqim.\n37 Inelmaden-is steqsan-t nnan-as : Anda ara yedṛu wayagi a Sidi ? Yenna-yasen : Anda yella umurḍus, dinna ara a d-nejmaɛen igudar.


url: =Yettwasbedd-as usebdad deg Wat Yanni - La Dépêche de Kabylie\nAccueil Tamazight Yettwasbedd-as usebdad deg Wat Yanni\nAsmekti n tmettant n Idir\nI lmend n usmekti amezwaru n tmettant n unaẓur ameqqran n ccna taqbaylit Idir, tiɣiwant n At Yanni s ufus n tallelt n teseqquma n tudrin, suddsen yiwen n leqdic s wazal-is si 30 yebrir ar 02 maggu 2021. Ihi deg wass n 30 yebrir, yella-d usunẓu n usebdad n Idir di taddart n At Leḥsen deg ugni sdat uxxam-is s tilin n yimḍebbren idiganen d waṭas n yimdanen. Yella-d wawal ɣef tudert-is d umecwar-is asdawan d unaẓuran sɣur Mass Mouloud Lounaouci akked Mass Hend Sadi; sin n yirgazen ixedmen aṭas i teqbaylit deg Umussu adelsan amaziɣ (MCB), u xeddmen ar ass-a. Syin ɣer-s, tuɣal-as tejmilt s yisefra d usmekti n tezlatin-is deg-sent: Sendu, Tamacahut, Baba inuba, Cfiɣ amzun d iḍelli akked tiyaḍ s ɣur Ali Meziane, Djamel Kaloun akked talilt ‘’chorale’’ n At Yanni.\nIkemmel wahil ussan n 01 d 02 di magguu s temsikniyin n umecwar-is seg 11h ar 19h d krad n wuḍan n usmessu anaẓuran. Ayen yexdem Idir i ccna taqbaylit s umata, urǧin nezmer ad as-nerr tajmilt ara yawḍen temɣer-ines. Ass-a, At Leḥsen, At Yanni d yimaziɣen anda ma llan, ḥeznen, ttrun Idir, imi iruḥ-asen yiwen seg yizumal d tgejdit i ten-yesuznnen acḥal n yiseggasen-aya, i d-yesnekkren acḥal n tsutwin, s ubrid i d yenjer s snitra d wawalen-is yettaken abeḥri i turet.\nAd kfuɣ awal-iw s usefru s wayes id-as rriɣ tajmilt ass mi yemmut :\n“Ikukra-ɣ aɣbel n lmut,\nTekka-d di tewwurt,\nTergagi Tama Ufella.\nYal azniq ay srugmut,\nAgni yeččur d isefra.\nYeɣli umendil di tefsut.\nAm memzur ttut,\nTeggujel Baba inuba.\nIdurar, rran-d ṣṣut,\nƔer Rebbi dɛut,\nAd-as yeg amdiq di rreḥma”\n‘’Qqimet a leḥbab di slama…’’\nYezri useggas ɣef tmettant n ucennay Idir. Ayen akk ara d-nini fell-as, drus. Akken yebɣu yuzzel yimru fell-as, drus. Idir mačči d acennay am yicennayen-nniḍen, Idir d aɛeggal di yal axxam aqbayli. Anaẓur d yiwen umdan i ixeddmen i tmetti-is, d yiwen i yettḥulfun s wayen i yettidir ugdud-is. Anaẓur, d taftilt n ugdud, d win i yettaṭṭafen afus i yimeɣban ur nezmir ad d-nenṭṭeq. Anwa ur nessin ara ‘’A baba inuba’’? Anwa aselmad n tmaziɣt ur tt-nesselmed ara deg yiɣerbazen i yinelmaden-is? Anta tagnit anda ur d-teddi ara tezlit-agi ? Anwa i yebdan aḥfaḍ n snitra mebla ma yezwar s tezmilin n ‘’A baba inuba’’ ?\nTizlit i d-yeddan deg usaru i yettwasnen deg umaḍal merra : “Ce que le jour doit à la nuit”. Anta tameɣra anda ur d-tɛedda ara ‘’Zwi-tt rwi-tt’’ anda leɛmum lexwal iḍulan, ur cḍiḥen ara s tezlit-agi ? Ulac win ur nessin ‘’Tamacahut n tsekkurt’’ i terriḍ d tizlit i yeččuren d lemɛani. Ass-a, Azwaw s umendil awraɣ akked tin i d-yersen ad tecḍeḥ, ḥeznen imi truḥeḍ anda ur d-ttuɣaleḍ, maca si tama-nniḍen, teǧǧiḍ-asen-d ayen swayes ara qablen azekka n yidles-nsen, azekka n ccna amaziɣ-nsen akken qqaren : ‘’Xas teǧǧiḍ-aɣ, maca teǧǧiḍ-aɣ-d’’.\nWin ara yeslen i tezlit “Cfiɣ amzun d iḍelli”, d awezɣi ur yettuɣal ara ɣer temẓi-is, d awezɣi ur d-yessmektay ara yemma-s akked lḥif i ssɛeddan leqbayel n yimir-n. Ad yemmekti s kra n tmecṭuḥt i yesɛedda. S tezlatin-ik, tesuzzreḍ imeslayen n teqbayli, tessuliḍ-tt s tezlatin-ik deg umaḍal merra imi tecniḍ akked waṭas n yicennayen imucaɛen deg umaḍal. Tewwiḍ-d tiɣri n ugdud anda i d-temmeslayeḍ ɣef tlelli, lḥerma d tdukli akken ɣer taggara, ad tiniḍ belli anect-a yakk ilaq-as lefhama. Tizlit-ik, d tamsirt ara yeḥwiǧ yal yiwen di tudert-is. Tesneṭqeḍ-d agdud i yettnadin amur-is, tutlayt-is d tamagit-is.Tenniḍ-d ayen bɣan warrac : “Ma d turra, kkret ad telḥum d nnuba n wid meẓẓiyen”. Anwa ur nekkis ara lxiq gar yimeddukkal s tezlit Awah awah? Ur tettuḍ ara tameṭṭut imi i as-terriḍ tajmilt s tezlit uletma, anda i d-tulseḍ tidet qerriḥen i tettidir tmeṭṭut taqbaylit di tmetti n zik i yellan tettwaḥqer, tettwaɛzel, acku d tameṭṭut i tella.\nTeqqimeḍ kan deg usentel n tmeṭṭut tekkreḍ turiḍ tabrat i yelli-k ‘’Lettre à ma fille’’: Tenniḍ-as : (‘’Teẓriḍ a yelli, llant ɣur-nneɣ kra n tɣawsiwin, ur tent-id-neqqar ara!’’) “Tu sais ma fille, chez nous, il y’a des choses qu’on ne dit pas!“ Deg umnafeq, tecniḍ ɣef leɣder gar watmaten, amek ara as-teḍru ‘’i bnadem amessas i yettasmen si gma-s’’. ‘’A-t-aya mmi, simmal yettnerni, mimmi, ad yemmeslay s teqbaylit, ad tt-yecnu, ad tt-yecḍeḥ, ad tt-yaru, ad tt-yecbeḥ’’. Dagi, d yiwen n yizen i yimawlan akken ad sslemden i dderya-nsen taqbaylit imi d nettat i d tigejdit. ‘’Yeɣli-d ṭṭlam ɣef tmurt, asmi i d-tewweḍ lmut, tewweḍ-d, teẓẓel-d afus-is, a yemma yemma. ‘’ Yal wa yegguni tawwurt, argaz tameṭṭut; yettergigi ɣef warraw-is, a yemma, yemma’’. Tura, ‘’Yeḥḍer-d rrwaḥ’’, truḥed, tennid-d : ‘’Qqimet a leḥbab di sslama, a wid-ak i aɣ-iḥemmlen…’’, (…) ‘’smaḥ deg ulawen\nArticle précédentCabha Ben Gana ‘’Tira tessidir, tesuzun tirga’’\nArticle suivantReṣṣant tezlatin-is deg uɣerbaz


url: =Ulamma ɛeddan 16 n yiseggasen , maca mazal isem-is yedder - La Dépêche de Kabylie\nAccueil | Tamazight\nPar DDK | 11 Juin 2018 | 474 lecture(s)\nUlamma ɛeddan 16 n yiseggasen , maca mazal isem-is yedder\nAss-nni n ttlata 5 yunyu 2018 i zzmen 16 n yiseggasen ɣef wasmi teḥzen tezlit taqbaylit. Tuɣal d tagujilt, imi i tt-yeǧǧa yiwen gar tgejda-s, acu kan yeǧǧa-as-d. Ass-nni n larebɛa mi d-yewweḍ lexbar, teḥzen temnaḍt n Makuda imi yemmut mmi-s i d-trebba acḥal d aseggas. D ilemẓi n 45 n yiseggasen kan d leɛmer, mi medlent wallen-is, yeǧǧa ddunit ur tt-yeṛwi yezger ɣer laxart. Wagi ihi d acennay ameqqran Ḥmiduc.\nḤmiduc, neɣ s yisem-is n tidet Ḥmed Xeddim (Ahmed khedim), yella d acennay azzayri s tutlayt n teqbaylit. Ilul ass n 14 ɣuct 1956 deg wakud n tegrawla deg Agni n Waklan deg taddart n Ɛeṭṭuc, taɣiwant n Makuda, deg lwilaya n Tizi Uzzu, deg tmurt n Leqbayel. Deg useggas n 1964 i yecna i tikkelt tamezwarut ɣef usayes akked ucennay Racid Meṣbaḥi, dɣa yefka-as afud meqqren akken ad yecnu. Tizlit akk tamezwarut yecna d asefru-nni « A Wiza semmeḥ-as » i yura s timmad-is. Syin akin, yebda asekles n yiḍebsiyen armi yeṣṣaweḍ 8 n yiḍebsiyen. Amezwaru, yecna-t deg useggas n 1980, ma d sin n yineggura, yessuffeɣ-iten-id deg useggas n 1993. Yesɛa yiwe n ṣṣut dayen kan, d win n waqqur. Ulac ilemẓi neɣ tilemẓit ur yessuzen ara. Ḥemmlent akk yilmeẓyen. Yecna gar 1978 armi d 2001, mi yuḍen. Yemmut ass n 5 yunyu 2002, deg temdint n Marseille n tmurt n Fransa, di leɛmer-is ala 45 n yiseggasen. Ma d ssebba n tmettant-is d aṭṭan n tgeẓẓal, i t-yeṭṭfen acḥal d lweqt. Ass n 11 yunyu 2002, wwin-d lǧessa-s s axxam-is yellan deg taddart n Taksebt. Wallant medden i tikkelt taneggarut. Aṭas n yinaẓuren imeqqranen i iḥedren tamḍelt-is, yecban : Lewnis At Mengellat, Baɛziz, Amar u Rabaḥ, Buǧemɛa Agraw…atg. Yettwamḍel deg taddart-is tanaṣlit Agni n Waklan.\nIḍebsiyen-is d tezlatin-ines :\nDeg useggas n 1980 : Kkert ay Aytma !\n1- A Wiza semmeḥ-as / 2- Ay aḥbib / 3-Mi bdiɣ abrid / 4- Kkert ay aytma ! / 5- Seṭṭac di leɛmer-is / 6- La ttɣaḍen / 7- Lbumba / 8- Nadya ruḥ.\nDeg useggas n 1981 : Inna-as Inna-as.\n1- Ini-as ini-s / 2- Izem i d-trebba tsedda / 3- Tusa-d listiqlal / 4- Ṣṣber ad ṣebreɣ / 5- Tenɣiḍ-iyi-d / 6- Sawlen-iyi-d / 7- Lḥebs / 8- Fell-am a lalla.\nDeg useggas n 1982 : Lemḥiba-w temmut.\n1- Lemḥiba-w temmut / 2- Lḥebs / 3- Ṣṣber ad ṣebreɣ / 4- Fell-m a lalla / 5- Tusd listiqlal / 6- Axabit.\nDeg useggas n 1983 : Kker a gma ad nruḥ.\n1- Kker a gma ad nruḥ / 2- Ay arfiq / 3- Ru ay iẓri-w / 4- Gulleɣ ɣef zzwaǧ / 5- Mmektaɣ-d asmi la ttruɣ / 6- Nniɣ-am a tuzyint ṣṣber.\nDeg useggas n 1984 : Sidi Lmir.\n1- A tin yettarǧun tafsut / 2- A Sidi Lmir / 3- Fiḥel ma tettruḍ ay ul / 4-Lliɣ yid-m s laman / 5- Tawizet n ṭnac / 6- Ad tkellex, terwi fell-i.\nDeg useggas n 1985 : Alger-Tunis.\n1- Lexbar ajdid / 2- Asmi akken fudeɣ ddunit / 3- Si Lezzayer ɣer Tunes / 4- Tenna-iyi-d qbel ad truḥeḍ / 5- A Bab yigenwan / 6 Ziɣ Sin Ay tesliḍ.\nDeg useggas n 1986 : Targit.\n1- Tessefreḥ-iyi targit / 2- Fudeɣ a wi yeswan / 3- Akken kan yeffeɣ Uṛumi / 4- Instrumental / 5- Cbiɣ / 6- Ay Ageffur n meɣres / 6- Tɣaḍ-iyi tuzyint.\nDeg useggas n 1988 : Ayayay.\n1- Ayayay / 2- Allen-iw deg wallen-is / 3- Igenni / 4- Instrumental / 5- Tamurt / 6- Rwaḥ rwaḥ / 7- Yak tenniḍ-iyi / 8- Akursi.\nDeg useggas n 1991 : Le parti.\n1- Le parti / 2- Afrux / 3- Mm yimezran / 4- A tin / 5- Lif Lba (Asɛerab) / 6- A Tajeǧǧigt.\nDeg useggas n 1993 : Azzayri.\n1- L'adresse (Tansa) / 2- Ay ul-iw / 3- Tayri / 4- Acu / 5- Tabani / 6- A mmi-s n udrar / 7- Ayen Ayen / 8- A Baba.\nDeg useggas n 1993 : Tafat.\n1- Tafat / 2- Ma d kemm / 3- Taɣzalt / 4- Awi-t / 5- Ahya ay arrac / 6- Lḥif / 7-Nekk yid-m / 8- Ay itbir.\nSeg wasmi yemmut ar ass-a, aṭas n tejmilin i d as-yuɣalen, ama deg uxxam n yidles Mulud Mɛemmeri ama deg tmurt n Fransa neɣ deg tama n Makuda. Yal tikkelt anwa idis ara as-yerren tajmilt, tikkelt-agi d nnuba-nneɣ. Ulamma tugna-s neɣ udem-is iɣab fell-aɣ, maca mazal ṣṣut-is ḥlawen yezzuzun-aɣ yal tikkelt mi ara as-nsel. Xas iruḥ netta, meɛna yessegra-d deffir-s agerruj ur nfennu, iseg i d-ttagmen yilmeẓyen.\nPlus de Tamazight\nDeg tnewwalt n leqbayel\nTaga s lbaṭaṭa\nYettunefk warraz n tmedyazt tamḥaddit i Zedek Mouloud\nBeṭṭiwa di Wehran\nYendeh wabbu deg yiwet n lluzin\nIsubb-d luru daɣen\nAḥbas n yinehharen ɣef lxedma


url: =Dawed - Howling Pixel\nDawed d agellid wis sin n tgelda n Israyil tamzikit, yuder deg uwines wis mraw send talalit n Ɛisa. Deg ajjed n tineslemt, d nnbi seg 25 inbiyen yuran di Leqran.\nUrcalim, 970 BC\nD ameksa n udrum n Yahuda, d mmis amaẓuz n Yasa , Ḍalut agellid n imir nni yusem fellas acku yebɣa ad as yekkes tagelda mi i yenɣa Ǧalut ameqran. Asmi yemmut Ḍalut yuɣal Dawed d agellid yeẓaz tilisa n tgelda n israyil alama d Maṣer akked Furat imi yemmut dawed ixelf t id Sliman mmis ɣef uqerru n tgelda.\nAt Ccud (Taɛrabt : Ben Choud) d taɣiwant n ugezdu n Bumerdas, gar Delles d Laɛzib n Ccix.\nAss-a zedɣen-tt ugar n 10.000 imezdaɣ deg tɣiwant-nni. Akk deg-sen d aɛrabsawalen.\nAt Dawed (FR:Ait Daoud) d taddart deg tɣiwant n Leflay.\nAt Ɛisa d yiwet taɣiwant i yellan deg twilayt n Bumerdas, deg Tmurt n Leqbayel. Deg 2008, zedɣen-tt azal n 7,685 imezdaɣen.\nBrahim (s tɛebrit אברהם Abraham) d agraz deg tawrat d leqran. Ɣur Wudayen yella Brahim uday amezwaru. D Isḥaq mmi-s.\nBugerra (s tefrensist: Bougara), d taɣiwant n wegmuḍ (ccerq) n twilayt n Leblida, rrif yedraren n Waṭlas Ablidi. Zedɣen-tt 6.637 n yimezdaɣen. Deg tallit n tuṭṭfa tafrensist llan ɣɣaren-as Rovigo.\nDelles d yiwet n tɣiwant n ugezdu n Bumerdas di tama n wasif n Sabaw ɣef yiri n Yilel Agrakal. Zedɣen-tt azal n 32 954 imzedaɣen deg useggas n 2008.\nFalesṭin d tama g umalu n umenẓaw asya, yekka-d isem-is seg agdud n iflistiyen (Taɛebrit : פְּלִשְׁתִּים, Plictim), iflistiyen llan ixṣimen n wudayen d ugellid nsen\nDawed. Mi steɛmren rruman akal n Yesrayel, beddlen isem-is ar Falesṭin zzkara g wudayen.\nG lqern 20, Ingliziyen akk d irumiyen bḍan akal n iɛetmaniyen, ssulfen aṭas n tmura gar-asen Falesṭin n 1920, yella deg-s : Urdun, Agemmaḍ Utrim, Yesrayel, Ɣezza.\nG 1946, Ingliziyen bḍan Falesṭin n 1920 ar sin : Falesṭin d Urdun.\nG 1948, Tuddsa n Yeɣlanen Yeddukklen tebḍa Falesṭin n 1946 ar sin tikkelt nniḍen : Falesṭin d Yesrayel.\nLaɛzib n Ccix\nLaɛzib n Ccix (Tafrensist : Baghlia, Taɛrabt : بغلية, semman-as tura : Beɣleyya) d taɣiwant n Bumerdas, zedɣen-tt 15.854 n yimezdaɣen deg 2008. Deg tallit n tuṭṭfa tafṛensist, llan ɣɣaren-as Rébeval.\nLeflay d tamdint deg tmurt n Lezzayer, tettiki deg Tadayra n Sidi Ɛic (Tawilayt n Bgayet).\nMuḥemmed (s teɛrabt محمّد - Muḥammad) s teɣzi (محمّد إبن عبد الله, Muḥemmed ibn Ɛebdellah), ɣer inselmen, d imcaeyyeɛ aneggaru n Rebbi i d-yesnulfan wajjed n Tneslemt. Ilul di Mekka deg useggas n 570 (Aseggas n Ilu) ass n 12 deg ayyur Rabiɛ al awal (tafsut tamenzut) (20 yebrir). Yemmut i Lmadina deg useggas n 632.\nƔer wid yettamnen s yiwen rrebi, Muḥemmed yekfa timceggaɛt i d-yebdan s Brahim. i tudert-is, yella yeqqar Leqran (awal-is i d-iceggeɛ rrebi s yiles n Ǧebril) i yemdukkal-is (ṣaḥaba). Leqran yettwaru deg asmi yemmut. Muḥemmed yeğğa-d daɣen Ssunna, dayen yak i d-yenna neɣ i yexdem.\nSidi Dawed d tamdint deg ugezdu n Bumerdas, deg tmurt n Leqbayel. Ɣur-s 16 900 imezdaɣ deg useggas n 2008.\nTawilayt n Bumerdas\nTawilayt n Bumerdas d tawilayt deg tmurt n Lezzayer. Zedɣen-tt 801,068 n yimezdaɣen. Tamaneɣt-ines d tamdint n Bumerdas. Ɣur-s 9 n tdayriwin:\nBaghlia District Bordj Ménaïl District Boudouaou District Boumerdès District Tadayra n DellesIsser District Tadayra n Lexmis n LxecnaNaciria District Thénia District\nTaǧnant (Djinet s tṛumit seg tasehrest taṛumit, جنات s taɛrabt, ) d tamdint n twilayt n Bumerdas, deg Tadayra n Lburǧ n Yemnayen.\nLḥeǧǧ.Deg Tineslemt, yella yiwen wedlis : Leqran: D adlis id yessuder Rebbi ɣef umazan Muḥemmed. Yella daɣen Lḥadit: D imeslayen, igiten, neɣ ayen ɣef i yessusem (Aprobations)Muḥemmed. Inselmen ttamnen belli Injil d Turat ttubeddlen, wer qqimmen amek i ten-id yuzen Rebbi.\nTizi n Beccar d yiwet taɣiwant deg twilayt n Sṭif di tmurt n Leqbayel deg idurar n Ibaburen. Deg 2008, zedɣen-tt azal n 21,086 imezdaɣen.\nTiɣiwanin n twilayt n Bumerdas\nTawilayt n Bumerdas deg Tmurt Leqbayel tesɛa 32 tiɣiwanin.\nYudas (mmi-s n Yakuf)\nYuda neɣ Yudas s yiles n imaziɣen udayen d yiwen gar 12 n warraw n Yakuf, imma-s d Liya illi-s n Laban, Aẓaṛ n wawal Yuda neɣ Yudas deg tutlayt Tahibṛut d (win s wacu umren), Dɣa s yisem-is iy ttwasemma n wesɣan n tudayt acku d netta i d ababat n Dawed d Sliman d Yisu\nǦimla d yiwet taɣiwant taqbaylit n twilayt n Jijel, i-d yezgan ar 45 km si tɣiwant n Ǧiǧel, tesɛa 17,373 imezdaɣ deg useggwas n 2008.


url: =Amdan d tugna n Yillu !\nYettwaxleq-d wemdan ɣer tugna d ṣṣifa n Yillu. Am akken ɣur-s tamnegt ula d netta. Yekka-d nnig txelqiyin nniḍen. D acu n unamek yellan skud yettwaxleq-d wemdan ɣer tugna n Yillu? A nmeyyez deg ayagi, tukci n leɛqel i d-as-yefka. Yesɛa tigzi d umeyyez, ɣur-s tazmert i ṣṣwab. Ad yizmir ad yextir ger lxir d ccer. Ɣur-s tudert s tikta d umeyyez. Degmi i yxulef iɣersiwen.\nUr ilaq ara daɣen a nettu d akken, ɣer tazwara, mi t-id-yexleq, yella d amdan s leɛqel yelhan, iteddu s tezdeg ama di tikta ama di ccɣel. Yelha ama di tfekka-ines ama di teṛwiḥt-is. A t-nɣer di: Laṣel n ddunit ixf amezwaru, taseddart wahed u tlatin.\nTikli n wemdan ɣer tazwara !\nIban-aɣ-d wemdan, ɣer tazwara n teseddarin-agi, iteddu d Yillu, yeɛdel yid-s, s leɛqel d tikli. Yettidir yid-s deg assaɣ yid-s. Yemtawa lḥal ger Yillu d wemdan. Akka i tella teswiɛt ɣer tazwara. Teddun akkenni s tdukli di tejnant. Tezdeg n wassaɣ-agi, ad ibin ula ger-as d tmettut-is d wayen akk i sen-d-izzin anda ttidiren. D tadukli yennekmalen ger yemdanen d ugama s umata. D assaɣ zeddigen.\nUla d ger-as d yiman-is, a t-naf d amdan iṣewben yesɛan leqrar deg iman-is. Ur yelli kra n weɣbel neɣ uceqqiq di leɛqel-is d tikli-ines. Akken yella yettwaxleq ɣer tazwara. Akken t-yemsel Yillu, i d-as-yefka tudert d leɛqel, ɣur-s leḥsas iwakken ad yidir s leḥmala d leqder. Ad iḥemmel win akken i t-id-ixelqen, ad iddu di leɛnaya-s yernu ad iqader lebɣi-ines. Ayagi s tlelli yesɛa. Ad yextir abrid ara yeḍfer.\nLeḥmala d sser i lehna !\nA naf deg ixf wis sin, sser i deg yettidir wemdan deg assaɣ aked Yillu. Ad yili di leɛnaya-s skud yettef leqsed s leḥmala d lemqadra. Lsas n tudert-agi deg assaɣ aked Yillu ibedd s wazal n lemqadra n tmanegt d tezmert n Yillu. Mada gella ixulef wemdan lsas-agi, akken yella di lemɛahda, d lmut i t-yettraǧun. D ayagi ara d-iɣellet. Imi tudert tcud ɣer weɣbalu yellan d Illu s yiman-is. Ma yegzem leɛqed-nni n tudert, atan ɣer lmut i yteddu. Akka i yella leqsed si tazwara. Lemɛahda n Ṛebbi d tin n tudert d leɛnaya. Tuccḍa tekka-d seg xemmimen yesɛa wemdan mebla ma yreṣṣa iman-is di lemqadra n Yillu. Win akken i s-difkan yakan tigzi-nni yesɛa.\nGer lmut d tudert !\nMačči kan d lmut n tfekka. D lmut di ṛṛuḥ. D aẓẓeṭṭa-nni n tudert ara yegzmen. Degmi ara d-yaf iman-is wemdan d aɛeryan, s tugdi. Imi yebɛed ɣef leɛnaya. S tlelli-ines i yextar wemdan ad yeffeɣ si leɛnaya n Yillu. Degmi i d-ɣellet ddunit meṛṛa di cceṛ d umterwi. Yella di lehna n tudert aked Yillu ɣer tazwara. D acu kan, ur t-yeǧǧi ara Yillu. Ihegga-yas-d abrid n leslak. D abrid ara s-d-injeṛ si tazwara s ṛṛeḥma-ines. Deg ixf wis tlata n Laṣel nddunit, ara naf yakan zerriɛa n leslak ara d-yefɣen di talsa. S lmasiḥ ara yeṣṣiweḍ leslak-ines ɣer talsa. Ad tuɣal ɣer tugna n Yillu.


url: =Tamṣukt n tebdammast n Tegduda, d tasudut timziregt\nYeffeɣ-d ass n : Asinas, 29 Dujembeṛ 2020 22:31 Ɣran-t : 1 n tikkal\nTABATENT - Tamṣukt n tebdammast n Tegduda « d tasudut timziregt akken yessefk » ilan tuɣdaḍt n usishel n wakk akaten ara iḍemnen izerfan n uɣerman, i d-yenna ass n usinas (ttlata) seg Tbatent unebdammas n Tegduda, Karim Younes.\nDeg yiwet n temlilit i d-yeḍran deg uxxam n yidles Laïd Al Khalifa akked yiselwayen n tɣiwanin, iɣella n yisunen akked yinesɣuma islekmanen idiganen, yenna-d Karim Younes dakken tasudut-a, i d-yettwaɣenwen almend n tanaḍt taselwayant 20/45 n 15 furar 2020, « teqqen srid ɣer Uselway n Tegduda, ad tmahel akken ad trafeq yerna ad tessishel akk akaten ilan iswi n uḍman n yizerfan n yiɣrmanen ».\nYeɣtes Uselway n Tegduda Abdelmadjid Tebboune seg yettwafren, i d-yenna, akken ad isers tasudut-a yerna ad as-yernu anebdammas n Tegduda akked yinesmigalen-is idiganen « deg lfayda n uɣerman yerna deg ukatar n lebni n yiwet n Lezzayer tuɣdimt, tagadant, tamneknit ideg llan akk iferdisen-is ».\nInesmigalen idiganen n unebdammas n Tegduda, i yerna yenna-d, « ur llin d iɣellaten n yigerzda ur llin d ineflusen, ur llin d ibugaṭuten url lin d imeggiyen ideblanen, maca d ikataren unnigen n Uwanak i d-yefren Uselway n Tegduda ilan amḍiq-nsen, leqder akked wazal ».\nYeɣra-d Karim Younes i yinesmigalen idiganen n unebdammas n Tegduda deg uswir aɣelnaw « akken ad ilin d iqeddacen n yiɣermanen, ad ilin zeddigit, ad issinen ad sellen s ssber ».\nYeffeɣ-d ass n : Asinas, 29 Dujembeṛ 2020 22:31 Taggayt : LEZZAYER Ɣran-t : 1 n tikkal Bḍu


url: =Yeffeɣ-d ass n : Ljemɛa, 15 Mayu 2020 19:05 Ɣran-t : 212 n tikkal\nLEZZAYER TAMANEƔT – Aneɣlaf n Uselmed unnig agged Unadi ussnan, Chems Eddine Chitour, yenna-d tumert-is ass n ukwas (lexmis) deg Lezzayer tamaneɣt ɣef uṣlaḥ teṣleḥ Tesdawit tazzayrit deg umennuɣ mgal n unfafad Bu Tesmert Covid-19.\n"Anfafad Bu Tesmert Covid-19 yefka-d ttbut dakken Tasdawit n Lezzayer teṣleḥ yerna tella deg-s tesmedna yegnen", i d-yenna Mass Chitour deg yiwen n umyiger-askasi deg Wammas n unadi ɣef telɣut tussnant akked tetwilant (CERIST), i yessedda unemhal amatu n unadi ussnan akked usnefli asnatwilan, Hafid Aourag.\nYerna daɣen yesnemmer amɣiwan asdawan azzayri akked yinelmaden, ɣef "wussisen i gan akked tẓerfernant-nsen" i wakken ad qablen aṭan, yezzireg-d dakken "fkan-d ttbut dakken sɛan iketturen n tidet, ɣas akken deg liḥala taweɛrant i llan".\nYerna yenna-d uneɣlaf dakken aɣlif-is "ur icuḥ ara i wussisen-is i wakken ad yessefrir tiwza, i wakken ad zemrent ad kemmlent almad-nsent deg tewtilin yelhan akked tallalt-nsent i wakken ad awint agerdas".\nDeg wayen yerzan unelmaden n yiseggasen ineggura, Mass Chitour yenna-d : "ad neg akk tazmert-nneɣ i wakken ad ten-nallel ad afen amahil deg ukatar n tmikru-tiṛmisin akked teṛmisin n tesnatwilin timaynutin".\nDeg wayen yerzan rwaḥ ɣer uselmed n tanglizit, aneɣlaf yenna-d dakken "akk tumura n umaḍal la leḥḥunt ɣer tanglizit. Yessefk ad ruḥ ula d nekni", yezzireg-d dakken tikli-a "d abrid i lebda".\n"Ad nruḥ ɣer tanglizit s leḥder. Azgar ɣer tanglizit yetbet maca ur yessefk ara ad yeḍru s uɣiwel", i yerna yenna-d Mass Chitour, yesseddi-d dakken "nezwer agbur mačči taduli-s".\nLast modified on Ttlata, 26 Mayu 2020 13:41\nYeffeɣ-d ass n : Ljemɛa, 15 Mayu 2020 19:05 Taggayt : TADAWSA-TUSSNA-TASNASTWILT Ɣran-t : 212 n tikkal Bḍu